Facebook Dilaporkan Bakal Adakan Rancangan Realiti Cristiano Ronaldo – Macam Story Mode Dalam FIFA?

Kisah harian ‘GOAT’ akan ditatapkan kepada peminatnya?

Menurut laporan Variety, Facebook kini dikatakan sedang berbincang untuk membawakan rancangan realiti yang akan dibintangi pemain bola sepak antara terbaik sepanjang zaman, Cristiano Ronaldo. Rancangan ini berpotensi untuk dikeluarkan oleh syarikat gergasi media sosial itu melalui Facebook Watch, sebuah platform kandungan TV oleh Facebook.
Ronaldo dilaporkan akan memperoleh bayaran sebanyak USD10 juta (RM40.35 juta) untuk menampilkan dirinya dalam siri yang mempunyai 13 episod itu.
Ronaldo kini adalah atlet yang paling popular di di Facebook dengan memiliki 120 juta pengikut. Nama beliau sejak beberapa hari ini pastinya hangat diperkatakan apabila sudah menyatakan yang beliau mahu meninggalkan Real Madrid untuk menyertai Juventus, ditambah pula dengan laporan tentang rancangan realiti ini.
Sekiranya laporan ini adalah benar dan rancangan realiti ini menjadi kenyataan, apakah bentuk siri TV yang akan dibawakan Facebook? Adakah seperti dokumentari? Atau rancangan realiti yang memaparkan kehidupan seharian yang mempunyai aura seperti mode The Journey dalam siri game FIFA?

The Journey, iaitu story mode sebagai seorang pemain bola sepak antarabangsa, pertama kali diperkenalkan oleh EA Sports dalama FIFA 17. Kemudian, ia mendapat sekuelnya dalam FIFA 18 serta akan kembali lagi dalam FIFA 19 akan datang.


Cyberpunk 2077 Takkan Naikkan Harga Untuk Versi PS5 Dan Xbox Series X

Gamer sudah mula risau dengan kenaikan harga untuk beberapa game untuk konsol generasi akan datang, antaranya NBA 2K21 dan Call of Duty: Black Ops Cold War.
Walau bagaimanapun, peminat game futuristik akan datang, Cyberpunk 2077 boleh menarik nafas lega apabila CD Projekt Red telah mengumumkan yang harga game tersebut untuk PS5 dan Xbox Series adalah sama dengan PS4 dan Xbox One.
Berita ini didedahkan oleh eksekutif CDPR, Michal Nowakowski ketika syarikat itu membentangkan laporan terkini kepada pelabur.
“Untuk USD, kami umumkan pra-tempah pada harga 60 USD dan semestinya kami akan mengekalkan harga tersebut untuk pengguna,” kata Nowakowski. “Kami tidak akan menukarnya pada saat akhir kepada 70 USD [sekitar RM290]. Jadi untuk mengesahkannya — harga-harga ini sudahpun berada di pasaran; kamu boleh semak di beberapa laman: 59.99 USD dan 69.99 EUR adalah apa yang kami tawarkan.”
CDPR juga pada Jun lalu telahpun mengumumkan yang pemain yang membeli Cyberpunk 2077 di PS4/Xbox One akan mendapat naiktaraf kepada versi PS5/Xbox Series X secara percuma. Korang boleh baca sini untuk dapatkan butiran lanjut tentang program naiktaraf ini. Malah, beberapa hari lepas, mereka turut mengumumkan naiktaraf percuma yang sama untuk The Witcher 3: Wild Hunt.
Cyberpunk 2077 akan dilancarkan untuk PC, PS4, Xbox One dan Stadia pada 19 November 2020, serta PS5 dan Xbox Series X pada satu tarikh yang belum diumumkan.


Quake Champions: Video Gameplay Epic Dan Tournament Esport Diumumkan Bethesda

Video gameplay Quake Champions selama 2 minit ini pasti bikin gamer ol’school shooters gatal tangan nak frag and tag!

Bethesda telah menerbitkan video tersebut yang memaparkan John “ZeRo4” Hill, Pengurus Esports di id Software yang bermain Quake Champions sebagai Anarki – dan rentak permainan beliau yang pantas membunuh pihak musuhbuat kitorang dahaga darah nak bermain Quake kembali! Best!

Bethesda juga telah mengumumkan kelayakan terbuka bagi tournament esports Quake Champions pertama yang akan diadakan di QuakeCon akan datang. Bagaimanapun, maklumat lanjut tentang pertandingan ini hanya akan diumumkan pada E3 nanti – yang pasti ianya adalah tournament BYOC (bring your own computer). Peserta perlu mendaftar dan membeli tempat duduk BYOC pada harga USD50 yang akan mula terjual pada 13 April 8pm ET / 14 April 8am waktu Malaysia.
Beta tertutup Quake Champions dijangka bermula 6 April ini. Daftarlah segera di quake.bethesda.net.


Starfield untuk konsol Xbox akan lock dekat 30fps je


Sony Akan Dedahkan Pengumuman Besar Game-Game PlayStation Di Paris Game Week 2017

Agak-agaknya apalah pengumuman besar yang akan diberikan oleh Sony?

Nampaknya PlayStation sudah melakar rancangan mereka dengan teliti iaitu menjanjikan pelbagai pengumuman dan juga berita gempak berkenaan dengan PS4 serta PS VR.
Seperti yang anda sudah maklum, PlayStation akan menyertai Paris Game Week (PGW) iaitu antara ekspo video game terbesar di rantau Eropah yang diadakan di Paris, Perancis.
Pada hari Isnin (30 Oktober 2017), anda boleh tonton PGW secara langsung melalui laman sesawang PlayStation, Twitch, YouTube dan juga melalui Facebook.

PlayStation Live From Paris Games Week is coming. Tune in for big game announcements & updates on 30/10: https://t.co/e4RUNqi47j pic.twitter.com/q9Rxij4Nuz
— PlayStation Europe (@PlayStationEU) October 2, 2017
Pastikan anda melekat di depan skrin bermula pada pukul 11.30pm untuk siaran media PGW di mana Sony akan mendedahkan game-game baru akan datang untuk PS4 dan PS VR!


Nights of Azure: Boleh Beli or Boleh Blah?!

Review ini akan mengupas tentang game aksi RPG daripada GUST, iaitu Nights of Azure, yang dikeluarkan secara eksklusif untuk PS4!

Game ini adalah cubaan pertama GUST dalam membuat aksi RPG, di mana mereka terkenal dengan siri Atelier mereka. Sejauh manakah mereka berjaya dalam membuat game ini? Dengan review ini, korang boleh mengetahui lebih lanjut mengenai kelebihan dan kelemahan game ini. Jom baca!
Game ini tentang apa?
Secara dasarnya, game ini berkisarkan tentang Arnice, seorang half-demon yang bekerja untuk Curia sebagai seorang holy knight yang menentang syaitan yang merayap di kala waktu malam. Arnice dipanggil half-demon kerana beliau telah terdedah kepada darah biru dan tidak menjadi syaitan seperti kebanyakan orang setelah terdedah kepada darah biru.

Cerita game ini bermula apabila Arnice ditugaskan untuk melakukan tugasnya di sebuah pulau untuk membunuh syaitan-syaitan yang berada di pulau tersebut. Di situ, beliau tidak sangka yang dia akan menemui semula rakan lamanya ketika di waktu sekolah, Lilysse. Beliau amat gembira apabila bertemu kembali dengan rakan lamanya, tetapi beliau diuji dengan mengetahui bahawa Lilysse merupakan Saint seterusnya untuk mengunci Lord of The Night, punca kepada kemunculan syaitan dalam game ini.

Ianya menjadi masalah kerana Saint perlu mengorbankan dirinya untuk mengunci Lord of The Night. Oleh itu, Arnice perlu berusaha keras untuk mencari jalan untuk mengelakkan pengorbanan Lilysse berlaku dan juga melakukan siasatan dan membasmi pulau yang mereka duduki daripada ancaman syaitan.
Apa kekurangan game ini?
Sebelum kita cerita apa yang best pasal game ini, kita lihat dulu apa kekurangan game ini. Yang pertama, game ini mengambil masa yang agak singkat untuk genre JRPG. Anggaran masa yang diambil untuk menghabiskan game ini adalah 10-15 jam, termasuk dengan quest daripada karakter-karakter tertentu. Saya agak kecewa kerana saya merasakan game ini boleh diolah lagi dari segi kandungan utama supaya dapat memberi lebih kepuasan kepada saya.
Selain daripada itu, game ini jugak terlalu senang. Sepanjang waktu saya bermain game ini, saya tidak mempunyai sebab untuk grinding kerana kebanyakan perlawanan boss boleh diselesaikan dengan mengelak sedikit dan mashing button, di mana membuatkan sesetengah boss battle itu kurang enak. Walaupun begitu, ini berita baik bagi mereka yang tidak mahu perancangan yang rapi ketika bermain dan juga mahu bermain dengan senang hati.
Game ini masih ada kelebihannya..
Walaubagaimanapun, game ini masih ada kelebihannya yang tersendiri dan masih boleh menarik korang untuk mencuba dan menghabiskan game ini. Antaranya ialah soundtrack yang amat mengagumkan dan meremangkan bulu roma, sistem Servan memberikan sinergi kepada gameplay, serta setting ceritanya yang menarik!
Soundtrack yang amat mengagumkan dan meremangkan bulu roma!
Antara kekuatan game ini yang saya dapat amati adalah soundtrack game yang amat mengagumkan dan membuatkan bulu roma saya meremang! Setiap soundtrack yang menemani pemain sepanjang permainan amat sesuai dengan mood game ini yang gelap dan suram, di samping dapat membuatkan suasana gameplay menjadi lebih menarik dan mendalam. Ini adalah salah satu daripada soundtrack kegemaran saya daripada game ini, saya tidak dapat berhenti daripada memutarkannya dalam playlist saya!
https://youtu.be/cTNI39h4lpE
Sistem Servan memberikan sinergi kepada gameplay!
Secara asasnya, gameplay Nights of Azure adalah gameplay action RPG. Sekali pandang, mungkin gameplay Nights of Azure nampak biasa sahaja dan tiada apa-apa yang menarik.
Namun begitu, game ini mempunyai satu sistem di dalam gameplay di mana ianya membantu dalam menambah perencah dan memberi sinergi dalam gameplay game ini, iaitu sistem Servan.
Servan banyak membantu di dalam perlawanan. Mereka boleh diarah dengan butang tertentu.
Sistem Servan adalah sistem di mana anda akan membawa 4 jenis familiar bersama anda untuk membantu anda di dalam setiap stage. Setiap familiar ada peranannya tersendiri, seperti healer, penyerang, dan support.
Salah satu Servan di dalam game. Comelnyaaa!
Dengan menyusun sendiri barisan familiar anda, anda boleh membina sebuah kumpulan familiar yang sesuai dari segi playstyle anda dan dapat melahirkan satu sinergi kepada gameplay anda dan menjadikannya lebih menarik dan konkrit!

Setting cerita yang gelap dan suram!
Akhir sekali, antara yang bagus tentang game ini adalah setting ceritanya yang gelap dan suram. Sesuai dengan objektif Arnice untuk membasmi syaitan, setiap aspek di dalam game ini memberikan suasana yang gelap dan suram, daripada musuh sehinggalah kepada setiap stage yang muncul di dalam game ini.
Hubungan rapat antara Arnice dan Lilysse juga menambahkan lagi impak setting cerita game ini.
Ditambah pula dengan soundtrack dan konflik yang dialami oleh Arnice di dalam menghalang Lilysse daripada mengorbankan dirinya untuk mengunci Lord of The Knight di samping membasmi syaitan, pemain akan dapat merasa suasana suram dan gelap dan membantu korang menyelami game ini sepanjang waktu permainan.
BOLEH BELI or BOLEH BLAH?
BOLEH BLAH! – Kalau korang nakkan gameplay yang mempunyai cabaran yang tinggi dan persekitaran game yang luas lagi teliti, ini bukannya game untuk korang. Ini kerana game ini adalah game yang dibuat dengan bajet yang rendah, oleh itu, terdapat model karakter yang sedikit dan setiap gameplay akan dibahagikan kepada stage. Di samping itu, game ini juga
agak pendek, jadi mereka yang mengharapkan jumlah jam main yang tinggi patut cari game lain.
BOLEH BELI!– Sekiranya korang sukakan karakter-karakter yang comel lagi menawan, game ini adalah untuk korang! Di samping itu, mood game ini  memberi suasana suram dan gelap ketika gameplay, ibarat Castlevania. Tambahan pula, sistem Servan yang membolehkan korang membela familiar yang comel ataupun cool pasti boleh membuatkan korang melekat kepada game ini! Tidak lupa juga, soundtrack game ini juga begitu indah sekali, sesuai dengan mood game ini.
– Game agak singkat untuk game genre JRPG.
– Difficulty game yang kurang mencabar.
+ Soundtrack yang amat mengagumkan dan meremangkan bulu roma!
+ Sistem Servan memberikan sinergi kepada gameplay.
+ Setting ceritanya yang gelap dan suram.


Tonton Gameplay Trailer Chorus Yang Memaparkan Pertempuran Angkasa Lepas

Gameplay trailer Chorus itu telah dibawakan oleh Deep Silver semasa Gamescom 2020 Opening Night Live.
Dalam Chorus, pemain akan mengawal juruterbang Nara dan juga jet pejuang iaitu Forsaken dalam menentang The Circle. Kumpulan sama yang telah mengajar Nara menjadi seorang juruterbang yang digeruni.

Chorus sememangnya akan menggunakan sepenuhnya kuasa yang ada pada konsol PS5 dan Xbox One X. Ia akan menampilkan visual 4K ray-tracing dengan framerate pada tahap 60. Pemain akan bertempur di kawasan angkasa yang luas, melakukan barrel rolls dan juga melakukan teleportasi untuk mengelak serangan musuh.
Chorus akan hadir ke PC dan juga konsol generasi seterusnya pada tahun 2021.


Star Wars Jedi: Survivor Ditunda 6 Minggu, Kini Akan Dilancarkan Pada April

EA dan Respawn Entertainment baru sahaja mengumumkan penundaan tarikh pelancaran Star Wars Jedi: Survivor selama enam minggu.
Asalnya dirancang untuk dikeluarkan pada 17 Mac 2023, tarikh pelancaran baharu untuk sekuel itu kini adalah pada 28 April 2023.
Dalam kenyataan yang dikeluarkan, mereka menegaskan yang pembangunan game itu sememangnya sudah lengkap. Mereka kini berada dalam dalam “fasa akhir, iaitu untuk memperbaiki bug bagi menambahbaik prestasi, kestabilan, menggilap dan paling penting, pengalaman pemain.”

Star Wars Jedi: Survivor Now Arrives April 28th pic.twitter.com/PNtsL6kmER— EA Star Wars (@EAStarWars) January 31, 2023

Star Wars Jedi: Survivor akan dilancarkan pada 28 April 2023 untuk PC, PS5 dan Xbox Series.


Rangka Cerita The Last of Us 3 Dah Ditulis, Tapi Belum Mula Produksi, Dedah Pengarah

Naughty Dog kini sudah mempunyai rangka jalan cerita untuk The Last of Us Part 3, namun belum ada apa-apa produksi dijalankan untuk game itu setakat ini.
Perkara ini didedahkan oleh pengarah kreatif, Neil Druckmann ketika hadir bersama penulis-bersama Halley Gross dalam podcast Script Apart, lapor IGN.
“Saya tak pasti berapa banyak saya mahu dedahkan,” kata Druckmann. “[Gross] dan saya telah menulis rangka untuk satu cerita, yang kami tidak membangunkannya — tapi saya harap satu hari nanti akan menjadi kenyataan — yang menerokai sedikit apa yang terjadi selepas game ini. Kita tengok nanti macam mana.”
Beliau mendedahkan yang terdapat perbincangan dalam pasukan mereka tentang Part 3, namun menegaskan tentang bagaimana payahnya untuk membikin game sebesar itu.
“Game-game ini memerlukan tenaga yang sangat banyak untuk dibikin,” tambah beliau. “Saya memikirkannya [Part 2] selama tujuh tahun, antara semasa game sebelum ini keluar dan game ini keluar, kamu mahu pastikan kamu benar-benar tertarik dengan idea yang kamu ada, itu membuatnya sangat sukar.”
Druckmann mendedahkan yang lazimnya selepas melancarkan game-game besar, mereka akan mengambil masa yang lama untuk menerokai apakah yang mereka akan lakukan selepas itu. Setelah memiliki beberapa idea, mereka perlu memutuskan apakah projek yang ingin mereka lakukan kerana ia memerlukan komitmen yang besar dari segi kewangan, masa, semangat, bakat dan lain-lain.
Menurut laporan-laporan sebelum ini, Naughty Dog dikatakan sedang membangunkan multiplayer untuk The Last of Us Part II, sebuah projek Uncharted baharu dan remake untuk game pertama The Last of Us. Namun, belum ada apa-apa kata rasmi yang diumumkan setakat ini tentang apakah projek yang sedang dibikin Naughty Dog ketika ini.


Pengalaman VR Untuk Fallout 4 Akan Tiba, Umum Bethesda

Fallout 4 VR sedang giat dibangunkan.

Perkara ini telah sampaikan oleh Todd Howard dalam temubual oleh Glixel baru-baru ini. Idea untuk membenarkan pemain melakukan eksplorasi dalam dunia Fallout menggunakan VR sememangnya menarik tetapi ia juga memberikan beberapa cabaran teknikal yang perlu dihadapi.
Sedikit sneak preview tentang Fallout 4 VR telah dilakukan oleh Bethesda pada E3 yang lepas dan mereka mendapati ia berjaya menarik perhatian komuniti VR.
Fallout 4 VR dijangkakan siap pada tahun hadapan tetapi menurut Todd Howard, perkara ini masih lagi samar-samar. Semasa penulisan, Fallout 4 VR hanya akan diterbitkan untuk HTC Vive.


Gintama Rumble Akan Diterbitkan Untuk Pasaran Asia Pada Januari Nanti!

Eksklusif untuk PlayStation 4 dan PS Vita.
Gintama Rumble akan diterbitkan untuk pasaran Asia Tenggara (Singapore, Malaysia, Thailand, Philippines, dan Indonesia) pada 18 Januari kelak, diumumkan oleh Bandai Namco baru-baru ini.
Versi ini akan memberikan pilihan kepada pemain untuk menggunakan subtitle berbahasa Inggeris dengan suara asal (berbahasa Jepun).
Saksikan trailer pertama bagi Gintama Rumble dibawah.

Gintama Rumble akan diterbitkan eksklusif untuk PlayStation 4 dan PS Vita.


Yuna Adalah Individu Pertama Miliki PS5 Set Malaysia Secara Rasmi

PS5 akan dilancarkan secara rasmi untuk pasaran Malaysia pada 11 Disember ini. Kalau kita nampak ada pemain di Malaysia yang sudah memiliki PS5, itu merupakan set yang dibawa dari Singapura, Jepun atau mana-mana negara lain yang sudah dilancarkan set rasmi.
Dalam satu post di Facebook, pemuzik tersohor, Yunalis Zarai atau lebih mesra dengan panggilan Yuna telah mengumumkan yang beliau telah memiliki set rasmi PS5 untuk pasaran Malaysia yang pertama.
“Saya teruja dan sangat bertuah dapat bekerjasama dengan PlayStation Asia,” kata Yuna. “Tak sabar untuk berkongsi lebih banyak kandungan bersama peminat-peminat saya, jadi nantikan ruangan ini!”

Yuna mempunyai channel Twitch sendiri, yang mana di channel tersebut beliau ada membuat livestream bermain The Last of Us Part II bersama suaminya, Adam Sinclair, selain turut membuat beberapa persembahan nyanyian secara live di channel itu.
Apakah kandungan yang bakal disajikan melalui kerjasama promosi ini antara Yuna dan PlayStation Asia? Sama-sama kita nantikan.


Video Gameplay Pertama Red Dead Redemption 2 Paparkan Dunia Yang Luas, Grafik Memukau

Akhirnya, setelah sekian lama menanti.

Seperti dijanjikan semalam, malam tadi Rockstar telah memperlihatkan video gameplay pertama Red Dead Redemption 2.
Gameplay berdurasi selama 6 minit ini memaparkan dunia koboi luas yang pemain boleh jelajahi, apa yang pemain boleh lakukan bersama orang sekeliling, pertempuran jarak dekat dan jauh, serta semestinya grafik dan persekitaran yang cukup memukau.
Korang boleh layan di bawah:

Melalui PlayStation Blog, Rockstar turut mendedahkan yang video ini dirakamkan di PS4 Pro dalam resolusi 4K. Ia juga disahkan yang game ini nanti akan turut menyokong resolusi 4K dan HDR di Xbox One X.
Red Dead Redemption 2 akan dilancarkan untuk PS4 dan Xbox One pada 26 Oktober ini.


Video NieR: Automata Dalam Versi Anime Ini Membuatkan Anda Mahukan Siri Anime Sebenar!

NieR: Automata semestinya berjaya menambat hati peminat di seluruh dunia dengan gameplay penuh aksi dan cerita unik serta protagonis berkarisma YoRHa 2B.

NieR: Automata juga berjaya mencuri hati seorang animator dari Nagoya, Shiika Sadamasa sehinggakan beliau membuat satu video pendek gaya anime.
Video di bawah menunjukkan 2B dalam animasi 2D, bertukar dimensi selain penampilan biasa 2B secara 3D dalam game.

Selain itu, Sadamasa berkongsikan beberapa gambar proses belakang tabir untuk video ini dan juga GIF di Twitter beliau. Lihatlah hasil kerja beliau yang menakjubkan di bawah.

先ほどまで配信で描いたエフェクト pic.twitter.com/fUc5hNhoMs
— 椎香貞正＠作業しれ (@Shiika_Sadamasa) April 22, 2017

どうだべか pic.twitter.com/dE2NqJwyGA
— 椎香貞正＠作業しれ (@Shiika_Sadamasa) April 18, 2017

疲れてきt pic.twitter.com/v04Ta39PK5
— 椎香貞正＠作業しれ (@Shiika_Sadamasa) April 15, 2017

今こんな感じ　すごい鬼カットだ pic.twitter.com/h88tdEB0WN
— 椎香貞正＠作業しれ (@Shiika_Sadamasa) April 23, 2017
Rasanya kalau NieR: Automata buat dalam versi anime mesti laku punya!
NieR: Automata mendapat sambutan luar dari jangkaan Square Enix selepas berjaya terjual sebanyak 1.5 juta unit di seluruh dunia setelah dikeluarkan sejak pada Februari 2017 bagi PC dan PS4.
Untuk tahu kenapa game ini terjual lebih daripada 1 juta, bacalah review JomGaming kami!


Fortnite Mula Mengacah Season 4, Mungkin Bertemakan Adiwira

Sudah bersedia untuk Season 4 dalam Fortnite?

Para pemain Fortnite Battle Royale pasti sudah tahu bahawa minggu ini adalah minggu kesepuluh dan terakhir untuk Season 3. Bermula minggu hadapan, iaitu dijangka pada 1 Mei ini, Fortnite akan memasuki ke Season 4.
Terbaru, Epic Games telah mengacah para pemain dengan sekeping gambar yang mungkin memberikan satu maklumat tetapi menimbulkan pula seribu persoalan. Gambar tersebut memaparkan seakan-akan meteor sedang bergerak dan terdapat sebuah wajah seorang lelaki memakai topeng seperti seorang adiwira.
Kapsyen yang diletakkan untuk gambar ini adalah “Battle. Adapt. Win. Season 4 Coming Soon.”

Battle. Adapt. Win.
Season 4 Coming Soon pic.twitter.com/dLDnEXw8u0
— Fortnite (@FortniteGame) April 26, 2018
Sekiranya korang adalah pemain tegar Fortnite, pasti korang tahu tentang teori meteor yang menyelubungi komuniti game ini sejak beberapa minggu yang lalu. Pelbagai klu dan tanda-tanda yang membawa kepada kemusnahan map kini, terutamanya kawasan Tilted Towers oleh jatuhan meteor.
Sebelum ini, kita hanya dapat melihat meteor yang bergerak di langit sahaja, tetapi semalam, meteor ini sudahpun mula jatuh ke tanah dan memberikan impak bunyi dan damage kepada para pemain serta memusnahkan beberapa binaan seperti rumah dan pokok. Korang boleh saksikan dalam video di bawah:

Dengan Avengers: Infinity War sedang hangat dimainkan di pawagam sekarang, Epic Games mungkin ingin mengambil kesempatan ini untuk membawakan demam tema adiwira ke dalam game mereka.
Apa pendapat korang?


Populariti Among Us Bagaikan Durian Runtuh, Muat-Turun Berganda-Ganda Di Mobile

Game indie Among Us telah meraih populariti yang tidak disangka baru-baru ini.
Menurut SensorTower, Among Us telah meraih sebanyak 18.4 juta muat turun untuk versi mobile pada bulan Ogos. Lapan kali ganda jumlahnya berbanding pada bulan Julai iaitu sebanyak 2.4 juta.
Jumlahnya tidak berhenti di takat itu. Pada bulan September, Among Us meraih lagi sebanyak 41.9 juta muat turun untuk versi mobile. Malah, di Steam juga ia merupakan salah satu game yang paling popular di platform tersebut. Walaupun game ini telah diterbitkan dua tahun lalu pada bulan Jun 2018.

Multiplayer party game #AmongUs from @InnerslothDevs has surpassed 85M mobile downloads following an enormous surge in installs in August and September: https://t.co/VoXmcZl8TP #mobilegaming #mobilegames pic.twitter.com/7V9nFQpwRV— Sensor Tower (@SensorTower) September 16, 2020

Game Among Us dari pembangun InnerSloth ini memerlukan pemain seramai 4 hingga 10 orang yang akan dilepaskan di kapal angkasa. Di antara 10 orang pemain itu, akan ada satu atau dua orang yang menjadi penyamar. Tugas penyamar adalah membunuh kesemua pemain sebelum mereka dapat menyelesaikan tugasan mereka. Penyamar juga boleh sabotaj pintu, radiator, lampu, dan komunikasi di kapal angkasa tersebut untuk menghalang kemaraan pemain lain. Sementara pemain lain perlu selesaikan semua tugasan untuk menang.
Para streamers di Twitch seperti Sodapoppin, Pewdiepie, Shroud dan Ninja juga banyak membantu mempopularkan game Among Us. Ia telah meraih tontonan sebanyak 247,000, yang mana meletakkan Among Us bersama-sama dengan judul-judul game lain yang terkenal seperti Fortnite dan Minecraft.
Pembangun InnerSloth juga telah mengumumkan Among Us 2 sedang berada dalam pembikinan. Tapi tarikh keluaran masih belum diumumkan.


Epic Sedang Rancang Matchmaking Baru Dalam Fortnite Yang Pasangkan Pemain Ikut Controller Atau Keyboard/Mouse

Siapa yang suka main Fortnite dengan keyboard dan mouse? Ini ada berita terbaru untuk korang.

Fortnite adalah sebuah game yang sangat pantas berubah. Setiap minggu pasti akan ada pembaharuan yang akan dibawakan. Kini, penggunaan mouse dan keyboard pula akan diubah.
Kelihatan Epic sedang membuat perubahan besar terhadap bagaimana penggunaan mouse dan keyboard berfungsi dalam matchmaking.
Sekiranya korang tidak tahu, walaupun dalam game-game lain di PS4 dan Xbox One tidak dibenarkan menggunakan keyboard dan mouse secara terus, entah bagaimana dalam Fortnite, pemain boleh cucuk dan main (plug and play) sahaja alatan ini tanpa sebarang masalah. Ini secara langsung telah mengganggu pengalaman pemain yang menggunakan controller memandang pengguna keyboard/mouse mempunyai kelebihan.
Tapi, melalui perancangan terbaru, semuanya akan berubah. Epic telah berkata bahawa mereka perlu lakukan perubahan ke atas matchmaking untuk membaiki isu tersebut. Yang mana akan membenarkan pemain berpasangan dengan pemain lain berdasarkan kepada peralatan yang mereka gunakan.

Satu post di Reddit telah mempertikaikan mengapa Fortnite masih membenarkan pemain PS4 menggunakan keyboard/mouse dengan mudah. Kemudian wakil Epic telah menyatakan yang satu matchmaking baru akan diperkenalkan, Yang mana akan membenarkan pemain berpasangan dengan pemain lain berdasarkan kepada peralatan yang mereka gunakan.
Kemudian, satu lagi pertanyaa ditanyakan, berbunyi, “Jika pemain PC yang lebih suka gunakan controller, adakah mereka akan berlawan dengan pemain lain yang juga gunakan controller?”
Wakil dari Epic turut menjawab, “Kami akan menjawab sebarang pertanyaan anda pada minggu hadapan.”
Perubahan ke atas matchmaking dalam Fortnite ini diterima dengan baik oleh peminat Fortnite. Ini akan membuatkan pengalaman game ini lebih seimbang. Epic tidak menyediakan jangka masa kepada bilakah pembaikian ini akan dilaksanakan dalam game ini.


Battle Royale Dalam Call of Duty Mobile: Ada 6 Class Unik, Ada Sistem Respawn, Pelbagai Kenderaan

Setelah mengacahnya dalam trailer Call of Duty Mobile sebelum ini, Activision akhirnya mendedahkan info pertama, berserta beberapa screenshots, untuk mode battle royale dalam game mobile akan datang ini.

Mereka mengatakan yang battle royale dalam Call of Duty Mobile nanti mempunyai banyak persamaan dengan mode Blackout dalam Call of Duty: Black Ops 4 serta mana-mana game battle royale lain. Para pemain akan dijatuhkan ke dalam map yang semakin menutup, bertarung antara satu sama lain sehingga hanya satu pemain/skuad yang hidup.
Antara perincian yang telah disahkan oleh Activision ialah:

Menyokong sehingga 100 pemain
Solo, Duo dan skuad dengan empat pemain sedang dicuba
Ada enam Class, yang mana setiap daripadanya memiliki skil dan abiliti yang unik (seperti Apex Legends)
Ada pilihan pandangan kamera first-person atau third-person, yang mana para pemain akan dikumpulkan (matchmaking) melalui pandangan kamera yang sama
Lokasi di map akan dibawakan dari pelbagai game COD sebelum ini termasuklah Modern Warfare, Modern Warfare 2, Black Ops, dan Black Ops II
Ada kenderaan seperti ATV, Light Helicopter, SUV, dan Tactical Raft
Ada sistem respawn juga macam Apex Legends. Pemain yang mati akan menjatuhkan dogtag dan setelah di-revive, pemain itu tadi akan melompat jatuh dari kapal terbang kargo

Di bawah ialah enam Class yang dijelaskan oleh Activision (tanpa terjemahan):

Defender: With the ability to place a deformable Transform Shield, this class also is Reinforced, raising resistance to all damage except bullets.

Mechanic: Able to call an EMP Drone to create electro-magnetic interference on hostile forces, this class also features the Engineer ability, granting augmented sight to vehicles, hostile traps, and other equipment.

Scout: Utilizing the Sensor Dart that can view hostile positions in the immediate area of the radar map, this class also benefits from the Tracker ability; allowing you to see fresh footprints of hostiles.

Clown: A master of distraction and friend of the undead, this class has a Toy Bomb to detonate, summoning zombies that only attack hostiles near to them; due in part to the Clown having the Anti-Zombieability, which reduces the zombies’ aggression distance.

Medic: This class can place a Medical Station that continuously heals the Medic and associated allies in the immediate vicinity. In addition, the Master Healer ability allows a Medic to heal more quickly, and reduces the time it takes to revive teammates.

Ninja: Lastly, this clandestine class has a Grapple Gun that fires a hook, allowing you to propel yourself up and onto target buildings or across the landscape at speed. Movement is quiet too, due to this class having the Dead Silence ability.

Berikut pula ialah beberapa screenshots yang telah dikongsikan:

Pada waktu ini, versi beta sudah dijalankan di India. Call of Duty Mobile akan dilancarkan ke seluruh dunia pada suatu tarikh yang masih belum diumumkan.
JomBaca: Macam Mana Nak Main Call of Duty Mobile Beta Sekarang Di Android? Ini 5 Langkah Mudah


Nvidia Umumkan RTX 3060 Dengan 12GB DDR6 Pada Harga USD329

Seperti yang dijangkakan, Nvidia telah mengumumkan bakal mengeluarkan RTX 3060 Dengan 12GB DDR6 – jumlah memory yang lebih banyak daripada RTX 3060 Ti dan RTX 3070 yang telah dipasarkan pada 2020.
Menurut mereka lagi, keluaran RTX 3060 kali ini dijangka bakal menerima sambutan daripada pengguna dengan prestasi stabil pada 60FPS dengan teknologi ray tracing diaktifkan. Berhubung prestasi, GPU ini dikhabarkan mempunyai 13 shader TFLOPS dan 25 RT-TFLOPS, bersama 101 Tensor TFLOPS dengan 3584 CUDA Cores.
Spesifikasi terbaru bagi RTX 3060 ini dijadualkan tiba dipasaran pada Februari nanti pada harga USD329 (~RM1,331).
GEFORCE RTX 3060 TiGEFORCE RTX 3060GPU Engine Specs:NVIDIA CUDA® Cores48643584 Boost Clock (GHz)1.671.78 Base Clock (GHz)1.411.32    Memory Specs:Standard Memory Config8 GB GDDR612 GB GDDR6 Memory Interface Width256-bit192-bit   Technology Support:Ray Tracing Cores2nd Generation2nd Generation Tensor Cores3rd Generation3rd Generation NVIDIA ArchitectureAmpereAmpere Microsoft DirectX® 12 UltimateYesYes NVIDIA DLSSYesYes PCI Express Gen 4YesYes NVIDIA® GeForce Experience™YesYes NVIDIA AnselYesYes NVIDIA FreeStyleYesYes NVIDIA ShadowPlayYesYes NVIDIA HighlightsYesYes NVIDIA G-SYNC®YesYes Game Ready DriversYesYes NVIDIA Studio DriversYesYes NVIDIA GPU Boost™YesYes NVIDIA NVLink™ (SLI-Ready)–– Vulkan RT API, OpenGL 4.6YesYes HDMI 2.1YesYes DisplayPort 1.4aYesYes NVIDIA Encoder7th Generation7th Generation NVIDIA Decoder5th Generation5th Generation VR ReadyYesYes    Display Support:Maximum Digital Resolution (1)7680×43207680×4320 Standard Display ConnectorsHDMI 2.1, 3x DisplayPort 1.4a  Multi Monitor44 HDCP2.32.3    Card Dimensions:Length9.5″ (242 mm)  Width4.4″ (112 mm)  Slot2-Slot     Thermal and Power Specs:Maximum GPU Temperature (in C)9393 Graphics Card Power (W)200170 Required System Power (W) (2)600550
Sumber: CES 2021 Nvidia


Crash Bandicoot N Sane Trilogy – Koleksi Markah Dan Review Dari Pengkritik

Adakah kepulangan Crash akan disambut dengan gemilang oleh komuniti?

Akhirnya Crash, salah sebuah ikon dari era awal mulanya PlayStation kini telah kembali ke konsol generasi ke-4. Crash Bandicoot N Sane Trilogy merupakan sebuah remastered bagi siri trilogi dengan pelbagai ciri dan fungsi yang baru – seperti bermain sebagai adik perempuan bagi Crash iaitu Coco dan keluaran ini telah berjaya mengambil hati developer asal bagi Crash Bandicoot iaitu Naugthy Dogs setelah diberi peluang mencubanya!
Berikut adalah antara-antara review yang sudah boleh diperolehi pada waktu penulisan.

Destructoid – 8.5
Harcore Gamer – 4/ 5
GameSpot – 6
Game Informer – 8
Attack of the Fanboy – 4/5
Metro – 7
LaPS4 – 9
GamesBeat – 9
Multiplayer.it – 9
TheSixthAxis – 9
Everyeye.it – 8.7
SpazioGames – 8.5
Critical Hit – 8.5
Vandal – 8.3
Hobby Consolas – 8.3
God is a Geek – 8
COGconnected – 7.9
Trusted Reviews – 3/5
SA Gamer – 8.5

Crash Bandicoot N Sane Trilogy sudah boleh didapati eksklusif untuk PlayStation 4.
*Unit review Crash Bandicoot N. Sane Trilogy telah disediakan oleh NaGaming dan korang juga boleh dapatkan daripada mereka!


Koleksi Game Percuma PlayStation Plus Untuk Ogos 2020

Dua game pada bulan ini pasti akan menggembirakan ramai.
PlayStation Asia telah mengumumkan senarai game percuma yang akan diberikan dalam langganan PlayStation Plus untuk pasaran Asia (R3) bagi bulan Ogos 2020. Ianya adalah seperti berikut:
Fall Guys: Ultimate Knockout Call of Duty: Modern Warfare 2 Campaign Remastered

Fall Guys: Ultimate Knockout and Call of Duty: Modern Warfare 2 Campaign Remastered are your PS Plus games for August.#PlayStationAsia#PSPlus pic.twitter.com/IDeuQRrynz— PlayStation Asia (@PlayStationAsia) July 28, 2020

Untuk Call of Duty: Modern Warfare 2 Campaign Remastered, korang sudah boleh muat-turun sekarang. Ini pautannya.
Untuk Fall Guys: Ultimate Knockout, ia akan boleh dimuat-turun pada 4 Ogos.
Kehadiran Fall Guys: Ultimate Knockout dalam senarai game percuma ini boleh dikatakan agak mengejutkan kerana ia sebenarnya akan dilancarkan sepenuhnya ke PC dan PS4 pada 4 Ogos ini. Bermakna, game ini akan terus masuk ke dalam langganan PS Plus serentak dengan pelancaran penuhnya.
Kalau korang masih ingat, langkah ini adalah sama yang dilakukan terhadap Rocket League pada tahun 2015 lalu, yang mana ia masuk ke dalam senarai game percuma PS Plus serentak dengan tarikh pelancarannya.

Bagi korang yang masih belum ambil game-game percuma untuk bulan Julai 2020, korang masih ada masa sehingga 3 Ogos ini.


Playstation Experience 2015: Tarikh Pelancaran Dark Souls 3 Diumumkan!

Nampaknya tarikh pelancaran Dark Souls 3 telahpun diumumkan! Korang ready tak nak dera diri korang nanti? Haha!

Dark Souls 3 akan tiba di PC, Playstation 4 dan Xbox One pada 12 April di Eropah/Amerika dan 24 Mac di Jepun. Tarikh-tarikh ini telah diumumkan dalam gameplay trailer yang diumumkan oleh From Software!
JomBaca: Playstation Experience 2015: Senarai Booth, Game dan Event Diumumkan!
Edisi Hari Pertama Dark Souls 3 yang akan berharga USD 59.99 ini akan menampilkan:

Game Dark Souls 3
Guide Starter Prima
Soundtrack Rasmi
Packaging O-Sleeve Eksklusif

Collector’s Edition Dark Souls 3 pada USD 129.99 pula akan menampilkan:

Game Dark Souls 3
Guide Starter Prima
Soundtrack Rasmi
Artbook Rasmi
Map Game Dicetak Atas Kain
Patung Red Knight 10 inci
Kotak Collector’s!

Ishh, gile tak sabar! Sementara tuh, jom layan video gameplay yang diumumkan itu!


5 Perkara Diumumkan Untuk Need For Speed Payback Setakat Ini – Tarikh Pelancaran, Trailer, Jalan Cerita Dan Banyak Lagi

Setelah mengusik para peminat dengan sekeping gambar yang memaparkan Need For Speed baru, Electronic Arts dan Ghost Games telah mengumumkan siri terbaru untuk francais racing terkemuka mereka – Need For Speed Payback.

Malam tadi, mereka telah mengumumkan beberapa info untuk game ini, dan ini yang kita ketahui setakat ini:
1. Trailer & Tarikh Pelancaran
Need For Speed Payback akan dilancarkan di PC, PS4 dan Xbox One pada 10 November 2017.
Dalam video trailer pengumuman yang dikeluarkan, para peminat berbelah bahagi. Ada yang tertarik dengan grafik dan aksi yang mantap, dan ada juga yang tidak begitu berpuas hati kerana naratifnya kelihatan terlalu klise.
Apa-apapun, anda tontonlah sendiri cinematic trailer ini untuk anda tentukan sama ada game ini mempunyai potensi ataupun tidak:

2. Misi Yang Pelbagai
Kata EA, Need For Speed Payback adalah sesuatu “tentang membina pengembaraan yang sempurna, berada di dalam kawalan dan memainkan sebuah pemanduan fantasi aksi.” Bersama-sama dengan story campaign-nya, Payback akan menampilkan misi rompakan (heist missions) pertarungan kereta yang mantap, dan banyak sesi kejar-mengejar dengan pihak polis.
3. Jalan Ceritanya Macam Mana?

Payback akan menampilkan 3 watak yang boleh dimainkan. Mereka ini akan bekerjasama bagi menumbangkan The House, kumpulan kartel yang mempunyai kuasa ke atas kasino, penjenayah serta pihak polis di Fortune Valley.
Jalan ceritanya akan membawa anda ke lokasi-lokasi dan persekitaran yang bermacam-macam seperti padang pasir, ngarai, pergunungan dan semestinya, jalan raya di bandar-bandar.
4. Pertukaran Siang & Malam

Bagi penulis secara peribadi, ia merupakan satu mimpi ngeri apabila memainkan Need For Speed yang dikeluarkan pada tahun 2015 lalu yang hanya membawakan waktu malam sahaja. Namun, dalam Payback, kita bakal menemui ‘cahaya’ semula.
Seperti yang dapat kita lihat jelas dalam trailer di atas, pertukaran siang dan malam akan kembali mewarnai siri ini. Pertukaran waktu 24 jam, sesuatu yang perlu dalam sesebuah game masakini.
5. Nikmati Payback Lebih Awal

Seperti biasa, langganan EA Access akan membenarkan para pemain untuk memulakan game ini seminggu lebih awal sebelum pelancaran, iaitu pada 2 November, dengan 10 jam gameplay.
Selain itu, mereka yang melakukan pre-order untuk Deluxe Edition, akan dapat bermain 3 hari lagi lebih awal, iaitu bermula pada 7 November. Deluxe Edition akan memberikan para pemain plat lesen istimewa, diskaun, XP bonus dan lima kereta yang ada dalam Platinum Car Pack.
Platinum Car Pack adalah ganjaran yang para pemain akan dapati apabila melakukan pre-order, sama ada Standard Edition ataupun Deluxe Edition. Berikut adalah lima kereta yang terdapat dalam Platinum Car Pack:

Nissan 350Z 2008
Chevrolet Camaro SS 1967
Dodge Charger R/T 1969
Ford F-150 Raptor 2016
Volkswagen Golf GTI Clubsport 2016

Jadi, apa pendapat anda tentang Need For Speed Payback setakat ini? Adakah zaman keemasan siri ini akan kembali menyinar? Kongsikannya dengan kami.


Karakter Utama Watch Dogs 2 Leak? Betul Ke Bohong?

Demam leak melanda lagi, kali ini berkenaan karakter utama Watch Dogs 2!

Seperti biasa, sumber leak ditemui oleh NerdLeaks yang berjaya membuat screenshot berikut:
https://twitter.com/Nerd_Leaks/status/727487372200280065

Ini adalah screenshot daripada akaun Instagram TheKingCort, seorang pelakon motion capture yang memuatnaik gambar tersebut dengan status berikut;

Had a blast doing motion capture work as the lead character in a new video game series! (= #actor #motioncapture #artist #videogames #ps4 #xbox #art #work #comingsoon #WatchDogs2

Jika gambar ini benar, maka hero bagi Watch Dogs 2 bukan lagi Aiden Pearce! Ubisoft mungkin dilihat cuba lari dari image Watch Dogs sebelum ini yang walaupun disertai dengan promosi yang luarbiasa, namun final game Watch Dogs dipersetujui ramai sebagai mengecewakan.
NerdLeaks juga melaporkan bahawa pengumuman Watch Dogs 2 akan diadakan semasa E3 2016 yang akan berlangsung pada Jun ini.
https://twitter.com/Nerd_Leaks/status/727455954250256384
Ubisoft telah berkata sebelum ini, bahawa episod Watch Dogs yang seterusnya akan dilancarkan sebelum Mac 2017. Betul ke bohong? Sama-sama kita nantikan.


Presiden Sony Computer Entertainment Sahkan Disk Fizikal Uncharted 4 Telah Dicuri!

Kurang dari dua minggu sebelum pelancaran Uncharted 4, malapetaka buat pihak Sony!

Ironi sungguh apabila game yang menceritakan tentang perjalanan terakhir seorang pencuri harta karun, telah dicuri disk fizikalnya.
Dalam satu post yang ringkas di PlayStation Blog, Presiden SCE Worldwide Studios, Shuhei Yoshida telah mengesahkan bahawa disk fizikal Uncharted 4 telah dicuri semasa melakukan penghantaran. Beliau berkata, pihak Sony sedang bekerjasama dengan pihak polis untuk melakukan siasatan – dan maklumat terbaru mengatakan salinan-salinan tersebut telah muncul di United Kingdom.
Dalam post tersebut, Yoshida juga telah memberi amaran kepada para peminat setia Uncharted untuk sedaya upaya mengelakkan spoiler yang mungkin akan tersebar luas selepas insiden ini. Hal ini kerana menunggu game ini sampai ke tangan pemain sendiri adalah sesuatu yang sangat berbaloi.
Memetik kata-kata beliau:

From what I have played of Nathan Drake’s latest adventure, I can tell you that it is very much worth the wait. As with most Naughty Dog games, the unfolding story is such an integral part of the experience and for this reason we wanted to warn you to beware of the potential for spoilers to be posted by people with access to stolen copies of the game.

Beliau juga menyeru para pemain untuk tidak membeli unit yang telah dicuri ini kerana developer Naughty Dog telah berusaha keras bagi membawakan yang terbaik untuk game ini.

Selepas ditunda sebanyak tiga kali, tarikh pelancaran Uncharted 4: A Thief’s End adalah pada 10 Mei 2016, eksklusif untuk PlayStation 4.
JomBaca: Uncharted 4: Acara Pelancaran Pada 9 Mei Ini – Banyak Hadiah Untuk Dimenangi!


Nioh Akan Mempunyai 4 Display Mode Di PS4 Pro Dan 3 Mode Di PS4

Perkara ini telah diumumkan oleh Sony dan Koei Tecmo baru-baru ini.

Berikut adalah mode yang bakal diterima oleh PS4 Pro bergantung pada kebolehan TV anda:
HD TV

PS4 Pro HD display – Option 1: “Movie Mode”: Stable 1920×1080 resolution dengan anti-aliasing (30fps)
PS4 Pro HD display – Option 2: “Action Mode”: Stable 1920×1080 resolution (60fps)

4K TV

PS4 Pro 4K display – Option 1: “Movie Mode”: Stable 3840×2160 resolution (30fps)
PS4 Pro 4K display – Option 2: “Action Mode”: Stable 1920×1080 resolution (60fps)

Dan berikut pula mode yang bakal diperolehi bagi PS4

“Movie Mode”: Resolusi yang tinggi dengan frame rate stabil setinggi 30fps
“Action Mode”: Memberi fokus pada frame rate yang stabil setinggi 60fps
“Movie Mode” with Variable frame rate: Resolusi yang tinggi dengan frame rate yang boleh menjunam rendah daripada 30fps

Nioh bakal diterbitkan pada 9 Februari 2017 khusus untuk PS4 dan PS4 Pro.


Sloclap Umum Game Sifu Melepasi Jualan 1 Juta Unit

Sloclap telah mengumumkan yang game pertarungan terbaharu mereka, Sifu telah melepasi jualan satu juta unit dalam tempoh tiga minggu pelancaran.
Dalam pengumumannya di Twitter, Sloclap mengucapkan terima kasih kepada para pemain, serta menzahirkan kesyukuran atas sambutan menggalakkan yang diberikan kepada game bertemakan Kungfu itu.
Sloclap juga menyatakan yang mereka tidak sabar untuk berkongsikan butiran untuk kemaskini-kemaskini akan datang.
Three weeks after #SifuGame release, more than ONE MILLION players have embarked on their path of revenge 🔥🔥🔥 Thank you so much, from the entire @Sloclap team ♥ We are hugely grateful for the amazing reception and we can't wait to share more info on upcoming updates! ♥ #Sifu pic.twitter.com/ElFyC7MNJR— SifuGame (@SifuGame) March 3, 2022
Beberapa hari lalu, Sloclap telah mendedahkan yang mereka akan menambah satu kostum baharu untuk watak utamanya pada Mei nanti.
Dalam review kami, penulis merumuskan Sifu dengan berkata:
“Melalui butang-butang gameplay yang cukup rumit, kombo-kombo yang memukau serta koreografi gerakan Kungfu yang mengagumkan, Sifu menyajikan satu kepuasan kombat jarak dekat yang amat luar biasa.”


Inilah 11 Karakter Yang Boleh Dimainkan Dalam Open Beta Dragon Ball FighterZ Pada Hujung Minggu Ini

Dup dap dup dap… Lagi beberapa hari saja sebelum sesi open beta!

Hujung minggu ini, sesi open beta untuk Dragon Ball FighterZ akan berlangsung. Terbaru, Bandai Namco telah mendedahkan 11 karakter yang bakal boleh kita mainkan sepanjang sesi ini nanti.
7 karakter yang pernah ditampilkan ke dalam closed beta sebelum ini akan dibawakan semula ke dalam open beta ini – serta ditambahkan lagi dengan 4 karakter baru, iaitu Gohan (Adult), Kid Buu, Nappa dan Beerus. Di bawah ialah senarai penuh 11 karakter tersebut:

Goku
Vegeta
Frieza
Cell
Krillin
Piccolo
Android 18
Gohan (Adult)
Kid Buu
Nappa
Beerus

Nak dapatkan waktu tepat bilakah sesi open beta untuk Dragon Ball FighterZ akan bermula pada hujung minggu ini mengikut waktu Malaysia? Korang boleh bacanya di sini.

Dragon Ball FighterZ akan dilancarkan sepenuhnya di PC, PS4 dan Xbox One pada 26 Januari 2018.
JomBaca: Mampukah PC Korang Jadi Super Saiyan? Ini Adalah Keperluan Spesifikasi Untuk Dragon Ball FighterZ


Nvidia Umumkan Monitor Gaming 4K HDR 65-Inci Dengan 120Hz G-Sync! Cukup Besar Tak?

Bagi korang yang inginkan monitor besar bagak!

Nvidia telah mempamerkan teknologi paparan mereka bernama Big Format Gaming Displays (BFGDs) di CES 2018. Monitor-monitor gaming bersaiz 65 inci ini akan dibikin oleh Acer, Asus, dan HP sebagai paparan 4K HDR.

Monitor gaming dengan G-Sync ini sangatlah sesuai bagi mereka yang memiliki komputer gaming berkuasa tinggi. Dengan refresh rate 120Hz dan resolution 4K – pasti ianya akan ditawarkan dengan harga hilang akal nanti!
Monitor ini juga akan disertakan dengan NVIDIA SHIELD, membolehkan gamers untuk bertukar-tukar antara gaming dan sebarang bentuk hiburan yang lain.
Acer juga telah mengumumkan Predator BFGD dengan NVIDIA® G-SYNC™ di dalam satu press release sebentar tadi.


Dokumen Cyberpunk 2077 Disahkan Dicuri, CD Projekt Red Tidak Mahu Tunduk Kepada Tuntutan Wang Tebusan

Menjelang beberapa hari sebelum acara E3 2017, suatu kejadian tak diingini telah berlaku kepada studio terkemuka dari Poland ini.

CD Projekt Red telah mengesahkan bahawa dokumen-dokumen yang berkait dengan rekaan awal pembangunan untuk game akan datang mereka, Cyberpunk 2077 telah dicuri.
Perkara ini telah disahkan oleh studio itu di laman Twitter rasmi mereka, dengan menyatakan bahawa seorang (atau beberapa) individu yang tidak dikenalpasti telah menghubungi studio itu, mengatakan bahawa mereka mempunyai fail-fail dalaman bagi game tersebut.
CD Projekt Red juga telah mengesahkan bahawa pihak yang tidak bertanggungjawab itu telah menuntut wang tebusan, dan sekiranya studio itu tidak mahu memenuhi kehendak mereka ini, fail-fail tersebut akan disebarkan kepada umum.

CD Projekt Red dalam kenyataannya telah bertegas bahawa mereka tidak akan memenuhi sebarang tuntutan daripada pihak itu. Oleh sebab itu, mereka meminta kepada para gamers di luar sana untuk mengelakkan sebarang pendekatan terhadap fail-fail itu. Isu ini akan mereka laporkan kepada pihak berkuasa.
Studio itu turut menyatakan bahawa fail-fail yang dimiliki oleh pihak yang tidak bertanggungjawab itu tidak menggambarkan apakah visi studio itu untuk Cyberpunk 2077 pada waktu sekarang. Jadi, mereka nasihatkan untuk tidak mengambil sebarang pendekatan untuk melihatnya, serta mengajak para gamers untuk terus menunggu info-info rasmi yang bakal dikongsi oleh mereka apabila tiba masanya.
Di bawah adalah kenyataan yang telah dikeluarkan oleh CD Projekt Red:
https://twitter.com/CDPROJEKTRED/status/872840969795899394
Untuk pengetahuan semua, pada tahun 2014 lalu, fail-fail berkaitan dengan sebuah lagi game yang dibangunkan oleh studio sama, iaitu The Witcher 3 juga telah leaked. Walau bagaimanapun, pada waktu itu, ia terus disebarkan di Internet dan pihak yang telah menggodam Google Drive salah seorang pekerja studio itu tidak menuntut sebarang wang tebusan.
Pesanan kami di JomGaming adalah agar semua gamers di luar sana mengikut nasihat yang telah diberikan oleh CD Projekt Red, iaitu tidak melakukan sebarang pendekatan untuk melihat dokumen-dokumen itu. Mewujudkan permintaan terhadap fail-fail tersebut, seterusnya secara tidak langsung menyokong perbuatan itu dan ia akan menggalakkan pihak yang tidak bertanggungjawab ini melakukan lebih kerap.
Kalau kita mahukan sebuah video game yang berkualiti, kami berharap perkara-perkara yang tidak diingini seperti tidak berlaku lagi dan tidak mendapat galakan daripada para gamers.


Cooler Master Lancarkan MasterCase H500P

Cooler Master Malaysia telah melancarkan sebuah lagi casing untuk komputer yang dinamakan MasterCase H500P.

Mengambil inspirasi daripada siri High AirFlow yang terdahulu, MasterCase H500P direka dengan rekaan futuristik yang pastinya bakal mengambil perhatian ramai.

Bahagian panel hadapan casing ini akan dilengkapi dengan dua kipas bersaiz 200mm yang akan mempastikan pengudaraan optimal bagi mengekalkan suhu ideal bagi bahagian dalaman PC. Dua kipas ini juga disertakan kebolehan pencahayaan RGB yang boleh dikawal dengan menggunakan motherboard fungsi kawalan RGB atau pun papan kawalan RGB tambahan.

Panel-panel yang disediakan bersama MasterCase H500P ini adalah separa gelap/lutsinar yang membenarkan penampakan bahagian dalaman PC. Menyebut tentang bahagian dalaman PC, casing ini turut memberikan menyediakan sistem pengurusan kabel yang mudah dan kemas.
Tak cukup dengan itu, casing ini turut memberikan pilihan kepada pemiliknya untuk meletakkan GPU mereka dalam sususan vertikal tanpa memerlukan sebarang pengubahsuaian.

Tapi apa gunanya PC yang power dan cun kalau ianya panas kan? Seperti yang diperkatakan sebelum ini, casing ini telah direka untuk mempastikan PC sentiasa pada suhu optimum. MasterCase H500P mampu menggunakan radiator bersaiz 360mm untuk dipasang pada bahagian panel atas dan hadapan bagi tujuan penyejukkan cecair.
MasterCase H500P kini boleh didapati diseluruh negara pada harga RM639.


Microsoft Membenarkan Sesiapa Sahaja Untuk Mencipta Dan Menerbitkan Game Xbox

Microsoft mengumumkan inisiatif baru untuk membenarkan mana-mana developer untuk mencipta dan menjual game mereka di platform Xbox tanpa perlu melalui mana-mana saluran syarikat yang wujud terlebih dahulu.
Xbox Live Creators Program, direka untuk membenarkan pasukan indie atau developer solo untuk mengambil Xbox runcit, yang berfungsi sebagai dev kit. Dan menggunakannya untuk mencipta dan menerbitkan sendiri game mereka di pasaran Xbox. Sehingga ke hari ini, developer terpaksa menjadi sebahagian daripada pembangunan game atau media syarikat, atau mereka terpaksa memohon melalui program indie game iaitu Microsoft [email protected] untuk menerima keupayaan untuk menerbitkan game sendiri.

Itu adalah beberapa ketetapan yang terlibat dalam program baru tersebut, yang mana masih dalam peringkat pra-tonton untuk sekarang hingga ia dibuka kepada umum tidak lama lagi.
Pertama sekali, permainan video yang korang cipta perlu menjadi Universal Windows App supaya ia boleh dimainkan pada mana-mana peranti Windows 10 dan tidak hanya untuk Xbox One. Microsoft juga berhak untuk membuang game korang dari kedai jika ia mengandungi “kandungan yang berbahaya dan tidak sesuai”, kerana syarikat itu tidak akan mengikat mana-mana developer dengan perjanjian rahsia atau kelulusan konsep.
Chris Charla, Pengarah Program [email protected]
Kedua, program ini tidak percuma. Ada bayaran yuran sekali satu masa yang berharga di antara $20 hingga $100. Dan ia tidak jelas sekarang bagaimana Microsoft merancang untuk mengenakan bayaran kepada sesetengah developer lebih atau kurang daripada yang lain .
Namun begitu, melainkan jika developer yang menyertai program [email protected], mereka tidak akan dapat untuk membenarkan online multiplayer untuk versi Xbox game itu atau mengakses Xbox achievement.
Walau bagaimanapun, Creators Program masih membenarkan korang untuk mengakses ciri-ciri seperti Xbox leaderboards dan party chat. Dalam satu halangan yang berpotensi, game yang disenaraikan melalui program tersebut akan disimpan dalam seksyen yang berasingan di Xbox Store. Yang mana boleh menghadkan pendedahan mereka untuk mencapai audiens yang lebih luas sebagai judul [email protected].
https://twitter.com/nickgravelyn/status/837007100614041600?ref_src=twsrc%5Etfw
“Dengan Creators Program, sesiapa sahaja boleh mengintegrasikan log masuk Xbox Live, kehadiran dan ciri-ciri sosial ke dalam permainan UWP mereka. Dan menerbitkan permainan mereka untuk Xbox One dan Windows 10.” Chris Charla, pengarah program [email protected], menulis dalam post blog.
“Ini bermakna game mereka boleh melihat pendedahan kepada setiap pemilik Xbox One, seluruh keluarga peranti Xbox One termasuk Project Scorpio pada musim cuti ini. Dan juga beratus-ratus juta PC Windows 10 serta orang ramai yang menggunakan aplikasi Xbox pada platform mudah alih.”


Beli Uncharted: The Lost Legacy Di PS Store Dan Dapatkan Jak and Daxter: The Precursor Legacy Secara Percuma!

Tawaran ini dalam masa terhad, jadi dapatkan versi digital dengan segera!

Ikuti pengembaraan Chloe dan Nadine sekarang!
Sempena pelancaran Uncharted: The Lost Legacy semalam, PlayStation Store bermurah hati sertakan sekali siri game dibangunkan oleh Naughty Dog yang berjaya menambat hati peminat sebelum tiba siri Uncharted iaitu siri Jak and Daxter.
Jak and Daxter: The Precursor Legacy merupakan game pertama bagi siri Jak and Daxter yang dilancarkan pada tahun 2002 dan eksklusif hanya untuk PS2.

Game klasik platformer PS2 ini mengikuti pengembaraan seorang budak lelaki Jak bersama kawan baiknya Daxter yang bertukar menjadi seperti campuran memerang dan cerpelai ke dalam dunia penuh dengan magik serta eksplorasi luar dari jangkaan mereka berdua.
Jak and Daxter: The Precursor Legacy juga dinaik-taraf kepada versi PS4 sama tarikh seperti Uncharted: Lost Legacy iaitu pada 22 Ogos 2017.
Jika korang beli Uncharted: The Lost Legacy melalui PlayStation Store sebelum 5 September ini, korang akan dapat Jak and Daxter: The Precursor Legacy secara percuma!
Ahli PS Plus juga akan menerima tema eksklusif Uncharted: The Lost Legacy dengan pembelian game di PlayStation Store.


Fractured Lands: Apabila Mad Max ‘Berlanggar’ Dengan PUBG Dalam Mode Battle Royale

Fractured Lands ialah game battle royale terbaru yang bertemakan pasca-apokalips yang hadir dari pembangun Unbroken Studios (yang menghimpunkan para pekerja yang mana sebelum ini pernah menghasilkan siri game seperti Call of Duty, Medal of Honor dan Battlefield).

Game ini akan memerlukan pemain untuk memburu lawan sama ada dengan menggunakan senjata di tangan korang atau dengan menaiki kereta korang yang boleh diubah suai sambil merempuh pihak lawan. Malah, kenyataan mengenai game ini di Steam store juga mengatakan bahawa game ini akan memfokuskan kepada pertempuran di atas roda, “Your car, is your lifeline, your greatest weapon, strongest armor.”

Game ini akan dilancarkan dalam Early Access pada bulan Julai 2018, tapi korang boleh mula mendaftar untuk mengambil bahagian dalam sesi beta tertutup di laman web rasmi mereka. Sesi beta akan dijalankan pada 8, 22 dan 29 Jun, walau bagaimanapun tiada indikasi yang mengatakan berapa banyak kod yang akan boleh didapati. Malah, tidak banyak yang boleh diketahui mengenai game ini selain ia mengambil inspirasi dari Borderlands dan Mad Max.


Tokyo Game Show 2015: Trailer UNCHARTED: The Nathan Drake Collection Story

Fans kepada siri Uncharted pasti akan tersenyum sayu apabila melihat trailer Nathan Drake Collection ini. Kisah pertemuan dan pengembaraan Nathan dan Sully, benar-benar menitiskan man-tears kitorang!
So, apa tunggu lagi? Get ready to buy The Nathan Drake Collection nih nanti sebagai warm-up kepada ketibaan Uncharted 4!
Berbaloi ke main balik koleksi game nih? Haa, cuba tengok aje kualiti cutscene yang boleh korang nikmati dalam koleksi tuh nanti, dan decide sendiri!


Teenage Mutant Ninja Turtles: Mutants in Manhattan: Nantikan Game Ciptaan Platinum Games!

Peminat-peminat TMNT pasti berasa lega malahan gembira kerana game terkini untuk siri kartun ini adalah hasil tangan dari Platinum Games!

Nampaknya Teenage Mutant Ninja Turtles: Mutants in Manhattan bakal dikeluarkan di platform PlayStation 4, Xbox One, PlayStation 3, Xbox 360, dan PC. Ini merupakan game yang ketiga telah dibangunkan oleh Platinum Games untuk Activision. Masih tiada tarikh bila ia akan berada dipasaran.
Ini adalah sangat tidak mengejutkan kerana The Legend of Korra dan Transformers: Devastation mendapat pujian dan sambutan yang menggalakkan. Dalam review BBoBB Transformers: Devastation, game ini mendapat pujian dari penulis kami dengan gameplay dan mekanik pertarungan yang menarik.
JomBaca: BBoBB Transformers: Devastation Terbaik!


Konami Lancarkan Video Gameplay Untuk PES 2018, Pre-Order Untuk Mainkan Usain Bolt – Saksikan 2 Trailer Terbaru Ini

Konami telah melancarkan dua video trailer PES 2018 terbaru yang pastinya akan membuat peminat setia siri ini teruja!

Konami telah melancarkan trailer E3 2017 untuk PES 2018. Ia telah memperlihatkan aksi gameplay Barcelona menentang Athletico Madrid, Borussia Dortmund menentang Liverpool serta Schalke 04.
Trailer ini juga telah menunjukkan beberapa game mode yang telah diumumkan sebelum ini, yang mana video ini telah memperlihatkan sedikit gambaran mengenai mode-mode ini – iaitu 3v3 Co-Op, Random Selection Match, myClub, Become A Legend, Master League, PES League serta mode-mode berlesen mereka seperti UEFA Champions League, UEFA Europa League dan AFC Champions League.

Di samping itu, legenda bola sepak dunia yang baru sahaja menandatangi kerjasama bersama Konami, Diego Maradona turut diperkenalkan dalam myClub. Gol ikoniknya sepanjang zaman yang menggelecek pihak lawan dari pertengahan padang seterusnya melepasi penjaga gol telah dicipta semula dalam trailer ini.
Korang boleh saksikan trailer ini di bawah:

Tetapi ia bukan berakhir di situ sahaja. Konami dalam sebuah lagi trailer telah mengumumkan bahawa pemegang rekod pelari terpantas dunia kini, Usain Bolt telah diumumkan sebagai antara pemain yang boleh korang dapatkan dalam mode myClub apabila melakukan pre-order untuk PES 2018. Korang boleh tonton video trailernya di bawah:

PES 2018 akan dilancarkan pada 14 September 2017 di PS4, PS3, Xbox 360, Xbox One dan PC.
JomBaca: 7 Perkara Baru Dalam PES 2018 Yang Telah Diumumkan Konami Setakat Ini


Bright Memory: Infinite Gabungkan Sains Fiksyen Dan Aksi FPS Pantas – Akan Hadir Ke Xbox Series X

Bright Memory: Infinite merupakan game pertama yang dipertontonkan kepada umum semasa pertunjukan siaran langsung Inside Xbox malam tadi.

Dibangunkan oleh Playism dan studio indie iaitu FYQD, pada awalnya projek ini dibangunkan oleh seorang individu sahaja.
Berlatarbelakangkan pada tahun 2036, seorang ejen dari Supernatural Scientific Research Organization (SRO) ditugaskan untuk dihantar ke suatu tempat untuk menyiasat fenomena misteri yang telah berlaku di situ.
Bright Memory: Infinite menggabungkan elemen sains fiksyen dan aksi FPS yang pantas. Walau bagaimanpun, tarikh keluaran masih belum diumumkan.


The Dungeon of Naheulbeuk: The Amulet of Chaos: Boleh Beli or Boleh Blah!?

Dibangunkan oleh Artefacts Studio, dan diterbitkan-bersama SCRYsoft dan Dear Villagers, The Dungeon of Naheulbeuk: The Amulet of Chaos telah dilancarkan ke PS4 untuk pasaran Asia pada 21 Disember 2021 — yang turut boleh dimainkan di PC, Xbox dan Switch.
Edisi yang dilancarkan ini merupakan sebuah edisi baharu, digelar Chicken Edition yang turut hadir bersama DLC Ruins of Limis. Ia dilancarkan ke PlayStation Store terlebih dulu, manakala edisi fizikal akan dilancarkan sekitar suku pertama tahun 2022.
Persoalannya sekarang, adakah game ini berbaloi untuk dinikmati? Jom ikuti reviu ini.
Apa Cerita?

The Dungeon of Naheulbeuk: The Amulet of Chaos merupakan sebuah single-player turn-based taktikal RPG yang penuh magik dan kehuru-haraan. Universe Naheulbeuk adalah ciptaan asli penulis dari Perancis, John Lang.
Asalnya, universe ini dicipta sebagai siri komedi audio yang memparodikan game-game RPG, tabletop serta kisah-kisah hero fantasi. Setelah siri audio itu menjadi begitu popular, ia kini telah menjadi sebuah video game.
Pemain akan mengawal sekumpulan tujuh pengembara yang menimbulkan bermacam ragam. Penulis tidak pasti mengapa, tetapi setiap watak dalam game ini tidak mempunyai nama tersendiri, sebaliknya hanya digelar dengan panggilan The Ranger, The Elf, The Dwarf, The Ogre, The Wizard, The Thief dan The Barbarian.
Ringkas & Santai-Santai

Gameplay yang ditampilkan dalam game ini amat sepadan dengan ton yang digunakan. Ianya tidak terlalu rumit dan boleh dilayan secara santai bagi korang yang tidak mahu terlalu memerah otak ketika bermain.
Selain memiliki lawak-lawaknya yang unik, setiap karakter ini mempunyai skill tree dan mata untuk menaikkan skill tree itu tersendiri seperti yang ada dalam kebanyakan game RPG. Terdapat dua bahagian skill, setiap satunya mempunyai mata yang berbeza: Passive dan Active Skills.
Seperti yang tertera dalam namanya, Passive Skills memberikan kelebihan tambahan tanpa memerlukan pemain untuk berbuat apa-apa, manakala Active Skills pula adalah abiliti-abiliti yang boleh digunakan ketika pertarungan. Senang nak faham.
Kadang Kena, Kadang Tak Kena

Sebagai sebuah siri yang asalnya merupakan siri komedi audio, penulis boleh katakan kelucuan-kelucuan yang cuba disajikan dalam game ini secara keseluruhan agak menghiburkan, kebanyakannya.
Judulnya sendiri mungkin sudah membawakan unsur lucu. Secara rasminya, game yang penulis mainkan ini adalah ‘The Dungeon of Naheulbeuk: The Amulet of Chaos – Chicken Edition’. Mungkin game dengan judul paling panjang pernah penulis mainkan, haha!
Ada juga sesetengah bahagian lawak yang agak hambar. Namun, sekiranya pemain bermain game ini secara santai-santai, mengambil lawak-lawaknya secara ringan, maka tiada masalah untuk layannya.
Tak Pening Kepala

Penulis ingin sebutkan sekali lagi. Segala yang ditampilkan dalam game ini amat sepadan dengan ton yang digunakan. Begitu juga dengan paparan UI yang kelihatan cukup ringkas.
Semua teks dan info yang dipaparkan amat mudah untuk difahami. Tiada penerangan-penerangan yang berbelit, tiada ikon-ikon yang kabur.
Bahkan, rekaan karakter-karakternya juga amat mudah untuk dipandang. Ianya comel, namun tetap mempunyai tekstur dan bentuk yang lengkap.
Tak Semudah Disangka

Di awal permainan, mungkin gameplay-nya agak mudah. Namun, ia semakin bertambah sukar apabila bergerak ke hadapan, terutamanya di hujung-hujung permainan.
Di sebalik segala elemen yang ringkas dan kelihatan seolah-olah memudahkan, gameplay yang disediakan tidaklah semudah yang disangka, sekurang-kurangnya kepada penulis.
Semakin jauh perjalanan, permainan akan bertambah sukar dan lebih bersifat menghukum. Bagi yang sukakan cabaran, ini sememangnya berita baik. Namun, bagi korang mahukan gameplay yang santai-santai, jaga-jaga, korang mungkin akan sedikit terkejut.
Keputusan – BOLEH BELI or BOLEH BLAH!?

Untuk korang yang inginkan sebuah single-player turn-based taktikal RPG yang ringan-ringan, yang jalan ceritanya penuh dengan parodi terhadap kisah fantasi, game ini BOLEH BELI.
Walau bagaimanapun, untuk korang yang mencari sebuah game yang lebih serius, game ini tentunya BOLEH BLAH. Dialog-dialog hambar yang dilontarkan pasti akan meloyakan korang, dan segala elemen yang ringkas akan membuatkan korang menguap bermain game ini.
+ Parodi kisah fantasi+ Elemen RPG ringkas+ Paparan UI senang+ Rekaan karakter cantik
– Sesetengah lawak hambar– Kadang-kala game crash
Artikel ini ditaja oleh SCRYsoft.


Boleh Ke Newbee Menjadi Juara The International 2017?

Pasukan Newbee sedang mendominasi The International 2017 di KeyArena, Seattle, Amerika Syarikat. Kini mereka telah sampai ke destinasi akhir dalam bracket mereka untuk lawan dengan pasukan yang akan ditandingi malam ini iaitu Team Liquid atau LFY. Power sungguh!
Ramai kipas-susah-mati Dota 2 memandang ke arah Team Liquid untuk menjadi juara The International 2017 (TI7) tetapi Newbee, wakil China telah membuktikan bahawa mereka adalah pasukan yang berpotensi untuk menjadi juara TI7 kerana kehandalan mereka mengatur strategi dan draft yang berkesan.

Newbee telah menempuh perlawanan diantara pasukan yang hebat dalam TI7 kali ini seperti Evil Geniuses (EG), Invictus Gaming (IG) dan LGD Forever Young (LFY). Oleh kerana Newbee berada di Upper Bracket pada awal TI7, mereka telah membuktikan bahawa mereka adalah pasukan yang tidak boleh diambil ringan.
DotA 2 The International 2016 Schedule
Pada TI6, Newbee berada di Upper Bracket juga tetapi ditewaskan oleh Evil Genuises (EG) dan dihantar ke lower bracket dan bertarung dengan Team Liquid. Tetapi pertarungan itu diakhiri dengan elimination Newbee.
Kini mereka kembali di TI7 dengan roster yang dipenuhi oleh Moogy sebagai position 1, Sccc position 2, kpii position 3, Kaka dan Faith yang boleh bergilir sesama sendiri pada position 4 atau 5. Adakah Newbee akan mengulangi sejarah mereka antara Team Liquid jika Team Liquid menang melawan LGD. Forever Young (LFY) di Grand Finals TI7 malam ini? Kita tunggu dan lihat!
Kiev Major 2017
Saksikan malam ini di Twitch untuk Grand Final The International 2017 pada pukul 1 pagi nanti. Penulis tak sabar nak tengok siapa akan menang USD 10 juta ni. All the best kepada semua finalist!


Dapatkan Demo Remake Bagi Game Klasik System Shock!

Cuba demo remake System Shock, game yang dahulunya pernah mengevolusikan genre FPS dan kini dibangunankan menggunakan Unity Engine.

Demo bermula dengan pemain terperangkap di Citadel Station dan cuba menyelamatkan diri daripada cyborg dan juga mutant yang telah dikorupsi oleh A.I. yang telah hilang kawalan bernama SHODAN. Pengalaman dari siri System Shock ini sangat memuaskan dan dinaungkan oleh banyak pengkritik video game sebagai antara siri yang terbaik sepanjang zaman.

Remake kali ini akan mengutarakan pelbagai musuh, senjata dan enviroment yang direka semula mengikut idea konsep artist Robb Waters. Suara SHODAN juga telah dirakam semula oleh artis asal iaitu Terri Brosius! Di samping itu, pelbagai interface serta puzzle telah dikemaskini untuk generasi masakini tetapi masih mengekalkan feel game asal.

Demo ini boleh didapati di Steam, GoG dan Humble Store.


Livestream Game-Game Blizzard Terus Ke Facebook!

Nampaknya Blizzard mula mengorak langkah bagi menjadikan livestreaming lebih social!

Blizzard dan Facebook akan mula menggabungkan Facebook Live dan kesemua game-game dari developer tersebut.  Feature yang sedang dibangunkan ini dinamakan Go Live.

Game-game Blizzard versi PC juga kini mempunyai opsyen login ke Facebook, tetapi console gamers juga boleh stream game-game Blizzard menggunakan aplikasi streaming yang built-in dalam sistem masing-masing. Dikhabarkan integrasi penuh antara keduanya akan bermula menjelang akhir Jun ini!

Melihatkan kejayaan POTG videos dari Overwatch, pastinya Blizzard ingin mengambil kesempatan menakluki Facebook sambil menyelitkan game-game mereka yang lain! Kalau ini berjaya, mungkin juga developer-developer lain akan mula memasuki arena social livestreaming ini. Tapi, apa akan jadi pada Twitch?


Hideo Kojima Akan Menerima Anugerah “Industry Icon” Pada Bulan Hadapan

Umum hos bagi anugerah The Game Awards 2016.

He finally gets his trophy! @HIDEO_KOJIMA_EN to receive Industry Icon Award live at @thegameawards 2016 on Dec 1. https://t.co/JhGKOCSGza pic.twitter.com/RHXNbyp9Py
— Geoff Keighley (@geoffkeighley) November 17, 2016
Ini telah dikhabarkan oleh hos The Game Awards 2016, Geoff Keighley melalui laman Twitter beliau. Setelah dihalang Konami untuk menghadiri The Game Awards pada tahun lepas, Hideo Kojima akan kembali ke acara ini untuk menerima anugerah pada 1 Disember nanti.
Bagi mereka yang tidak mengenali Kojima, beliau merupakan direktor bagi siri utama Metal Gear, Snatcher, Zone of the Enders dan juga Boktai. Beliau juga pernah terlibat menyiapkan siri Silent Hill yang telah dibatalkan. Namun begitu, sedikit gameplay demo berjaya disiapkan yang dikenali sebagai P.T., yang sesungguhnya mendapat pujian dari seluruh komuniti gaming umumnya.
Terdapat desas-desus yang menyatakan cabaran antara hubungan Kojima dan Konami sehingga menyebabkan beliau meninggalkan syarikat itu. Kojima kini telah membuka studionya sendiri, hasil kerjasama dengan Sony dan kini dalam proses menyiapkan projek pertamanya yang dikenali sebagai Death Stranding. Masih belum banyak info mengenai Death Stranding tetapi ia sudah diketahui umum bahawa ia dibintangi oleh Norman Reedus dan Mads Mikkelsen.
JomBaca: Senarai lengkap pencalonan The Game Awards 2016.


Acer Malaysia Umumkan Monitor Dengan Skrin Melengkung Untuk Gaming

Dikenali sebagai Acer ED273 A.

Acer Malaysia telah mengumumkan Acer ED273 A, monitor gaming melengkung terbaru dari syarikat tersebut. Monitor gaming sebesar 27 inchi ini mampu memberikan resolusi 1920×1080 dengan nisbah kontras sebanyak 100,000,000:1 dalam mempastikan kualiti dan gambaran yang jitu.
Acer ED273 A juga mampu memberikan respond time serendah 4ms dengan refresh rate setinggi 144Hz untuk memberikan kelancaran visual.

Pemilik-pemilik GPU dari AMD pasti dapat menafaatkan monitor gaming ini sepenuhnya memandangkan ia disertakan bersama teknologi AMD FreeSync yang boleh mengelakkan screen tearing dan visual yang tersentak-sentak.
Selain daripada itu, Acer turut memasukkan ciri-ciri seperti Acer EyeProtect dan Acer ComfyView yang mampu memberikan keselesaan pada mata pengguna.
Acer ED273 A kini boleh didapati di seluruh negara pada harga RM1,099.


Dapatkan Sekarang Weapon Skin The Division Dalam Rainbow Six: Siege!

Anda ada kedua-dua game; Rainbow Six: Siege dan The Division? Dapatkan weapon skin istimewa ini!

Dalam satu tweet yang dikeluarkan Ubisoft Club, mereka memperkenalkan weapon skin The Division, yang boleh digunakan dalam Rainbow Six: Siege.
Apa yang anda perlu untuk unlock weapon skin ini adalah dengan hanya memiliki kedua-dua game tersebut. Kemudian, anda boleh tebus ia di Ubisoft Club.

Unlock this new #TheDivision weapon skin in #RainbowSix Siege now! You just need to own the 2 games to get it! pic.twitter.com/lEzKlzO4G0
— Ubisoft Club (@UbisoftClub) March 16, 2016
JomBaca: Rainbow Six Siege: Operator Baru US, Apa Kita Tahu Setakat Ini?


UI Dan Guide Terbaru Xbox One Dipaparkan, Update System Software Baru Dijangka Tiba Minggu Hadapan!

Microsoft telah menunjukkan sedikit gambaran mengenai user interface dan guide terbaru untuk pengguna Xbox One.
Ketua kejuruteraan platforming Xbox, Mike Ybarra, menggunakan saluran Beam miliknya untuk livestream beberapa game Xbox sambil berbual bersama fans. Semasa siaran itu berlangsung, Ybarra juga memberikan penontonnya sedikit gambaran mengenai system software Xbox One yang terbaru. Beliau berkata update ini boleh didapatkan oleh ahli-ahli Xbox Insider Program pada “awal minggu hadapan”.

Screenshot di atas menunjukkan Guide baru konsol itu, panel sampingan di sebelah kiri yang direka untuk membantu pengguna multitasking dengan lebih cekap. Indicator jam dan jumlah bateri controller pada bahagian atas di sebelah kanan dapat dilihat yang mana sebelum ini memerlukan pengguna untuk kembali ke skrin utama Xbox One untuk melihatnya.
Dalam blog post yang ditulis beberapa hari lalu, Ybarra menjelaskan bahawa update tersebut akan dilancarkan sebagai sebahagian daripada Windows 10 Creators Update yang bertujuan untuk meningkatkan prestasi permainan. Selain itu, beliau menulis:

“Setiap Xbox One akan mendapat update bagi Guide yang akan menjadikan korang lebih pantas dalam menyelesaikan tugas-tugas. Dengan hanya menekan satu butang pada controller Xbox, anda boleh mengeluarkan Guide baru yang dipertingkatkan sebagai lapisan di sebelah kiri skrin anda tidak kira apa yang anda lakukan. Di samping itu, kami membina semula pengalaman multitasking yang paling popular untuk kepantasan dan kemudahan akses. Sebagai contoh, anda boleh mula merakam klip GameDVR anda, laraskan tempoh rakaman anda, dan mengakses secara langsung rakaman anda di dalam Guide. Kami juga akan menambah lapisan Achievement tracking yang baru, Gamescore Leaderboard, reka bentuk Cortana yang baru dan juga kawalan untuk muzik latar belakang dalam menjadikan ciri-ciri ini lebih mudah untuk digunakan.”


Dapatkan Warhammer 40K: Space Marina Percuma!

Third-person shooter hack-n-slash bertemakan dunia Warhammer 40,000 kini boleh didapati secara percuma melalui Humble Bundle.

Diterbitkan pada tahun 2011, Space Marine akan membawa pemain beraksi sebagai Kapten Titus. Pemain akan menentang musuh-musuh Orc dan juga Forces of Chaos menggunakan pelbagai senjata jarak dekat dah juga senjata api.
Warhammer 40,000: Space Marine boleh didapati secara percuma di SINI.


Hellblade: Senua’s Sacrifice Versi Xbox One Telah Diumumkan, Menampilkan Pelbagai Ciri Tambahan

Ninja Theory telah mengumumkan bahawa Hellblade: Senua’s Sacrifice, sebuah game yang menyentuh tentang penyakit mental menerusi lensa mitos Norse akan dilancarkan untuk Xbox One pada 11 April.
Buat masa ini, game itu hanya boleh didapati secara eksklusif untuk PlayStation 4 dan PC.
JomBaca: Hellblade: Senua’s Sacrifice: Boleh Beli or Boleh Blah!?
Semestinya, versi konsol Microsoft akan menampilkan ciri peningkatan yang akan ditampilkan pada Xbox One X termasuklah HDR.
“Pemain mempunyai tiga pilihan mode peningkatan untuk dipilih,” Ninja Theory menjelaskan. “Mode Enhanced Visual menawarkan kualiti visual dan ekstra FX, mode High Framerate akan menggerakkan game pada 60 fps. Mode High Resolution pula akan memberikan game Hellblade resolusi yang dinamik sehingga ke 4K.”

Hellblade versi Xbox One kini sudah boleh dipra-tempah. Kepada sesiapa yang membuat pra-tempah akan mendapat diskaun 10%.
Hellblade secara asalnya dilancarkan pada bulan Ogos 2017. Game itu meletakkan pemain sebagai karakter utama Senua, seorang pahlawan Celtic yang telah mendapat pandangan visi di mana dia perlu berlawan dengan kematian keluarganya.


Sony Perkenal Gaming Headset Dengan Kebolehan 3D Audio Untuk PlayStation 4

Bakal tiba pada awal Januari nanti.

Sony telah mengumumkan sebuah gaming headset untuk PlayStation 4 yang diberi nama Platinum Wireless Headset. Seperti nama diberi, ia adalah sebuah headset tanpa wayar yang mempunyai kebolehan 7.1 virtual surround sound dengan sebuah noise-cancelling mic. Sebarang konfigurasi untuk headset ini boleh dilakukan melalui Headset Companion App yang boleh didapati melalui PlayStation Store.
Platinum Wireless Headset akan mula dipasarkan mulai 12 Januari dan berharga pada USD160 (~RM700).


Pengarah Filem Ghost of Tsushima Mahu Sepenuhnya Pelakon, Bahasa Jepun

Pengarah filem Ghost of Tsushima, Chad Stahleski telah mendedahkan yang beliau merancang untuk menggunakan sepenuhnya pelakon Jepun dan bahasa Jepun dalam filem tersebut.
Lebih menarik, Sony, iaitu penerbit filem ini, dikatakan turut menyokong hasrat itu, ujar Stahleski.
Pembikinan game Ghost of Tsushima banyak diinspirasikan daripada karya-karya pengarah Jepun tersohor, Akira Kurosawa. Walaupun dibangunkan Sucker Punch, iaitu studio yang berpangkalan di Amerika Syarikat, ia mendapat pujian daripada pengkritik dan peminat Jepun.
Dalam satu temubual bersama Collider, Stahleski mendedahkan yang Kurosawa merupakan antara lima pengkarya yang paling banyak mempengaruhi beliau dalam pembikinan filem.
“Dan sejujurnya, kita akan cuba melakukannya, semuanya dalam karakter,” kata Stahleski. “Maksudnya, ia adalah sesuatu berkaitan Jepun di mana Mongol cuba menjajah Pulau Tsushima. Sepenuhnya pelakon Jepun, dalam Bahasa Jepun. Sony sangat menyokong kita untuk melakukannya.”

Projek adaptasi ini pertama kali diumumkan pada Mac 2021. Filem ini akan diarahkan oleh Chad Stahelski, pengarah yang terkenal membawakan kita siri filem John Wick. Pada Disesmber 2021, Stahelski berkata pembikinan filem ini mengambil masa yang lama kerana ingin ‘membuatnya dengan betul’.
Takashi Doscher ditugaskan sebagai penulis lakon layar untuk filem ini. Antara karya tulisan Doscher sebelum ini adalah filem romantik sains fiksyen berjudul Only, filem thriller berjudul Still, dan dokumentari terbitan ESPN berjudul A Fighting Chance.
Diterbitkan oleh Sony Pictures dan PlayStation Productions, filem adaptasi Ghost of Tsushima ini masih lagi dalam fasa pembangunan awal.
Ghost of Tsushima merupakan sebuah game-open action-adventure yang mengisahkan tentang seorang Samurai, bernama Jin Sakai, yang merupakan salah seorang daripada sebilangan kecil Samurai yang terselamat daripada serangan pertama Mongol ke atas Pulau Tsushima.


Zero Time Dilemma: Bunuh Kawan atau Mati Bersama – Apa Pilihan Korang?

Siri game yang sentiasa menyayangi gamers handheld kembali dengan entri ketiga, Zero Time Dilemma!

Publisher versi bahasa Inggeris bagi Zero Time Dilemma, Aksys Games, telah memberikan tarikh release game bergenre Visual Adventure Novel ini, 28 June 2016. Dengan pengumuman ini, mereka juga turut release trailer bahasa Inggeris pertama! Jom layan!

Zero Time Dilemma dikatakan adalah entri terakhir bagi siri Zero Escape, dan akan menjawab segala persoalan di dalam game pertama dan keduanya, 999 dan Virtue’s Last Rewards. Game ini di develop oleh Spike Chunsoft, yang sangat femes dengan game Danganronpa. Beberapa karakter dari game sebelum ini bakal kembali dalam game ini seperti Phi dan Sigma dari Virtue’s Last Reward, dan Junpei dan Akane dari 999.

Tema bagi Zero Time Dilemma adalah prinsip moral. Game ini mengisahkan 9 orang yang terperangkap di satu fasiliti di planet Marikh. Untuk keluar daripada fasiliti ini, mereka perlu membunuh antara satu sama lain untuk mendapat password.

Spike Chunsoft berkata, dalam entri kali ini, terdapat juga lakonan cinematic dengan dual audio (English dan Jepun) berbanding dengan entri lama yang memerlukan anda membaca teks sahaja.

Seorang yang pelik dengan memakai topeng seakan burung yang dinamakan Zero, akan memberi mereka arahan untuk melalukan beberapa perkara termasuklah memberikan password dan arahan membunuh sesama sendiri.
Zero
Sesuai dengan tajuknya, game ini akan sentiasa memberikan anda berada di kancah dilemma “siapakah yang perlu anda bunuh dulu demi sebuah password?”

Zero Time Dilemma bakal release pada 28 Jun 2016 di NA/EU/Asia untuk handheld PS Vita, Nintendo 3DS dan juga PC. Ianya bakal release di Jepun pada 30 Jun 2016


Konami Kata PT Tak Boleh Dimainkan Di PS5 – Tapi Benarkah?

Konami telah mengesahkan bahawa PT, sebuah demo Silent Hills yang dikeluarkan pada 2015, tidak akan boleh dimainkan di PS5.
Ketika menjawab emel yang diajukan oleh GamesRadar, Konami berkata, “kandungan [PT] tersebut tidak akan tersedia di PS Store, jadi pengguna tidak akan dapat muat-turun semula kandungan itu melalui fungsi backward compatibility kepada PS5.”
Walau bagaimanapun, kalau kita baca dengan teliti kenyataan ini, terdapat lompong yang tidak terjawab. Ya betul, di PS5 kelak, pemain tidak akan dapat muat-turun PT dari PS Store, sama seperti di PS4 pada ketika ini kerana Konami telahpun membuang demo tersebut dari PS Store. Namun, bagi mereka yang pernah mencubanya, PT telahpun dimasukkan ke dalam akaun PSN, dan pemain boleh muat-turun semula (dan mainkannya) dari Library akaun mereka di PS4 sekarang.
Kemungkinan besar, jangkaan seperti yang kami laporkan sebelum ini masih boleh terpakai. Disebabkan demo tersebut telahpun berada dalam akaun pemain, maka ia mungkin secara automatik akan dibawa dan boleh dimainkan di PS5 melalui fungsi backward compatibility.
Sony telah mengesahkan sebelum ini bahawa hanya 10 buah game PS4 yang tidak akan boleh dimainkan di PS5. Dalam erti kata lain, lebih daripada 4,000 game PS4 akan boleh dimainkan di PS5 melalui backward compatibility. Tanpa kita sedari, sifir mudahnya, PT akan terus boleh dimainkan di PS5 kelak — masih terselamat untuk satu lagi generasi konsol.
Buat masa ini, perkara ini hanya dapat disahkan apabila PS5 sudah dilancarkan kelak. Terdapat juga kemungkinan di mana Konami boleh sahaja menghalang pemain untuk muat-turun semula dari PS Store, walaupun ia sudah berada dalam akaun pemain.
Seperti yang kita tahu, Konami telahpun membatalkan pembangunan game penuh Silent Hills yang baharu, seterusnya membuang PT dari PS Store selepas perpisahan antara syarikat tersebut dengan insan penting di sebalik pembikinan game tersebut, Hideo Kojima.


Lovers In A Dangerous Spacetime: Game Tembak-Tembak Alien Yang Comel!

Nak main game tembak-tembak makhluk asing yang comel-comel cute gitu? Jom kita tengok game apa yang penulis maksudkan.

Lovers In A Dangerous Spacetime game dari developer Asteroid Base Inc. akan berada di pasaran pada 9 Februari 2016.
Game berkonsepkan couch co-op adventure ini akan berada di PC, Linux, PlayStation 4 dan juga XBox One.

Di dalam game ini korang akan mengawal kapal angkasa korang, tetapi di dalam kapal tersebut terdapat beberapa bahagian yang korang perlu kawal, bahagian enjin, bahagian senjata dan bermacam-macam lagi.

Tugas korang mudah, pastikan kapal angkasa korang selamat dari serangan makhluk-makhluk asing yang akan menyerang kapal korang. Dan misi utama ialah menyelamatkan haiwan-haiwan yang telah di tangkap antaranya arnab, musang, itik dan juga katak.
Jom kita tengok trailer untuk game Lovers In A Dangerous Spacetime:

Nampak comel dan menarik kan. So pada sapa yang berminat, boleh la standby duit korang untuk bulan Februari nanti.
ADIOS!!


Selepas 14 Tahun, Beyond Good and Evil 2 Kembali Sebagai Prekuel! Gile Lama Development!

Siapa ingat akan Jade dalam Beyond Good and Evil dari zaman grafik berpetak lagi?
Selepas 14 tahun Beyond Good and Evil 2 (BG&E2) kembali sebagai prekuel kepada game pertamanya dengan grafik yang amat menawan sekali!

Pada zaman ini, Jade masih belum dilahirkan. BG&E2 berlatarkan kisah pada zaman 2500’an di tempat kelahiran Jade dalam kalangan masyarakat yang multi-etnik di angkasa, System 3.
Kuasa duit yang telah membuat korporasi bagaikan raja mengawal status ekonomi dan menghambakan spesis hybrid sebagai kuli. Sebagai koloni ‘lanun-angkasa’ yang terpaksa memberontak untuk hidup dan mencari kebebasan demi masa hadapan yang cerah.

Trailer sinematik nya amat mengagumkan, walaupun sedemikian tiada gameplay footage ditunjukkan. Namun, Micheal Ancel, Creative Director BG&E2 telah menunjukkan beberapa info dan detail di pentas Ubisoft di E3 berdasarkan trailer tersebut.

Tiada tarikh dan platform yang diumumkan untuk game ini.


Counter Strike: Global Offensive Kini Menjadi “Free-To-Play”, Lancarkan Battle Royale “Danger Zone”

Valve telah mengumumkan dua berita yang sangat besar untuk Counter Strike: Global Offensive (CSGO).

Pertama, Valve mengumumkan yang CSGO kini boleh dimainkan sepenuhnya secara percuma, atau dalam kata ia kini telah menjadi “free-to-play”.
Bagi korang yang telah membeli CSGO sebelum ini, korang akan diberi Loyalty Badge, yang boleh dipamerkan di profile korang. Selain itu, akaun yang telah beli game ini juga akan dinaiktaraf menjadi Prime. Bermakna, korang hanya akan di-matchmaking bersama/menentang pemain-pemain Prime lain sahaja, tidak akan bercampur dengan pemain “free-to-play”.
Kalau korang pergi ke laman Steam CSGO sekarang, terdapat dua pilihan untuk korang mainkan. Satu, versi “free-to-play”, dan satu lagi versi Prime yang berharga RM63.

Keduanya, Valve telah mengumumkan Danger Zone, sebuah mode battle royale yang mempunyai aura Counter-Strike-nya tersendiri. Menggunakan mekanisme yang sama dengan multiplayer, Danger Zone menyokong 16 pemain untuk solo dan 18 pemain untuk duo dan triple.

Kebanyakan mekanisme yang ada dalam CSGO selama ini seperti ekonomi bertier, membeli senjata dan mempunyai tebusan — semuanya ada dalam Danger Zone. Tidak seperti mode battle royale dalam game-game lain, senjata tidak boleh didapati bersepah di atas lantai, sebaliknya, pemain boleh pesan senjata melalui tablet dan ia akan menghantarnya kepada pemain.
Tablet itu juga boleh mengesan lokasi pemain lain, bergantung kepada kemahuan korang untuk membelanjakan bagi menaiktarafnya.


Tergamam Terbeku Kaku Melihat Dunia Frozen Dalam Kingdom Hearts 3!

Selepas tarikh pelancaran diumumkan semalam, kini kita melihat lebih mendalam dunia Frozen, Tangled dan arked Wreck It Ralph di dalam dunia Kingdom Hearts 3 (KH3)!

Simba dan Ralph kelihatan sebagai Summon terbaru! Pelbagai ‘mini-game’ mode di dalam setting arked dan juga Disneyworld meluaskan lagi keunikan gameplay di dalam KH3. Big Hero 6, Hercules dan Monster Inc. turut akan mendapat dunia tersendiri.
Jalan cerita KH3 menunjukkan Organization XIII masih berleluasa cuba menakluki dunia dunia, Sora dapat merasakan Roxas masih hidup di dalam dirinya. Kelihatan Aqua bermula terjunam ke arah kegelapan sambil memegang keyblade magik Mickey yang bertema ‘Sorceres’. Ahh, macam-macam ada lah dalam trailer KH3 ni!
Kingdom Hearts III akan berada di pasaran pada 29 Januari 2019 untuk Xbox One dan PlayStation 4.


6 Perkara Tentang Call of Duty: Modern Warfare – Trailer, Tarikh Pelancaran, Cross-Play, Tiada Season Pass

Setelah melalui bermacam laporan dan khabar angin, Activision dan Infinity Ward akhirnya telah mengumumkan secara rasmi Call of Duty: Modern Warfare — ya, judul yang telah di-reboot.
Ini segala info yang telah didedahkan setakat ini untuk game ini.
1. Saksikan Trailer
Trailer sinematik yang cukup memukau telahpun dikeluarkan, memaparkan Captain Price bakal beraksi semula dalam sub-francais ini. Korang boleh tontonnya di bawah:

2. Latar Belakang
“Ini merupakan Modern Warfare yang digambarkan dengan serba baru dalam segala aspek,” kata Dave Stohl, ketua Infinity Ward. “Kami sedang mencipta pengalaman yang didorong emosi yang diinspirasikan daripada berita-berita di dunia pada hari ini, di mana peraturan adalah kelabu dan garisan pertarungan dikaburkan.”
“Pemain akan menyertai pelbagai pasukan khas antarabangsa dan pejuang kebebasan dalam misi yang mendebarkan melalui bandar-bandar ikonik Eropah dan kawasan yang tidak menentu di Timur Tengah. Ia tegang, ia mengujakan, dan kami tak sabar para peminat bermain pada Oktober ini.”
3. Tarikh Pelancaran

Bersama-sama dengan trailer ini, tarikh pelancarannya juga telah diumumkan. Call of Duty: Modern Warfare akan dilancarkan pada 25 Oktober 2019 untuk PC, PS4 dan Xbox One. Jadi, kita semua masih ada kira-kira lima bulan untuk menabung!
4. Kehadiran Cross-Play
Kekangan untuk bermain dengan rakan-rakan korang di platform lain merupakan satu era yang industri gaming telah tinggalkan. Selepas Fortnite dan Rocket League dengan jayanya membawakan fungsi cross-play, kini Call of Duty: Modern Warfare turut akan mengikut jejak yang sama.
Buat pertama kalinya dalam siri ini, para pemain di PC, PS4 dan Xbox One akan dapat main bersama.
5. Cross-Mode Progression

Bukan setakat cross-play antara platform, malah game ini nanti akan membawakan fungsi cross-mode progression, lapor Charlie INTEL. Pemain boleh berkongsi progression antara satu mode dengan satu mode yang lain.
Bermakna, sebagai contoh, korang berjaya dapat attachment yang baik dalam mode single-player, dan korang juga boleh gunakannya dalam multiplayer.
6. Tiada Season Pass
Season Pass dan siri Call of Duty boleh dikatakan tak pernah dapat dipisahkan. Namun, itu semua sudah menjadi sejarah. Call of Duty: Modern Warfare pada kali ini tidak akan memperkenalkan sebarang bentuk model Season Pass.
Bagi menyatukan komuniti, segala kandungan tambahan akan datang seperti map bakal didatangkan secara percuma kepada semua pemain.

Jadi, apa pandangan korang tentang Call of Duty untuk tahun ini? Dah tak sabar menanti Oktober?


League of Legends: Ornn – Kisah Demigod Freljord Bahagian Pertama!

Artikel ini ditulis dan dikongsi oleh seorang sahabat kami, Waghih. Korang boleh baca artikel asal yang ditulis oleh beliau di lamannya yang menumpukan kepada berita League of Legends, Liga Lagenda.

Pengenalan
Pada ‘posting’ yang lepas, penulis ada menceritakan kisah Champion Kayn yang mempunyai hubung kait dengan bangsa Darkin begitu juga dengan hubungan istimewa beliau dengan Champion Zed. Kali ni, penulis nak cerita pasal asal-usul Champion baru pula iaitu Ornn. Seperti korang sedia maklum, Ornn merupakan tukang besi terunggul daripada wilayah Freljord.
Untuk pemahaman lebih lanjut, setiap Champions yang ada dalam League of Legends mempunyai geng-geng mereka yang tersendiri atau lebih dikenali sebagai ‘faction’ seperti Demacia, Noxus, Ionia, Bandle City, Freljord dan sebagainya. Semuanya memiliki kisah sejarah yang berbeza namun saling berkait rapat antara Champions tersebut.
Sekiranya korang peminat ‘lore’ League of Legends, sudah tentu korang berminat untuk tahu lebih lanjut mengenai zaman kewujudan awal wilayah Freljord.
Di atas merupakan contoh-contoh ‘faction’ yang ada dalam League of Legends. Kesemuanya memiliki sejarah yang tersendiri.
Freljord merupakan suatu wilayah yang unik kerana wilayah ini saja yang memiliki salji dan lebih sejuk berbanding wilayah-wilayah lain di alam League of Legends. Hampir semua Champions yang berasal dari wilayah ini, memiliki ‘skill-shots’ yang berkait rapat dengan ais seperti Champions Ashe, Braum, dan Sejuani.
Penulis gelarkan Champion Ornn ini sebagai ‘The Cradle of Freljord’ kerana tidak terbentuknya wilayah Freljord yang korang sedia tau tanpa kewujudan Champion berketurunan demigod ini. Mahu tahu lebih lanjut? Teruskan membaca di bawah.
Kisah Permulaan Ornn

“Saya tidak pernah melihat dewa yang telah dilupakan ini. Walaupun nenek saya pernah menceritakan kisah Ornn, namun beliau juga tidak pernah melihat dewa tersebut – begitu juga dengan moyang-moyang yang sebelumnya, sebanyak 1000 keturunan yang lepas. Lagenda dewa ini kian dilupakan. Namun jika banyak kajian dibuat untuk memahami asal-usul nenek moyang kita, lebih banyak kebenaran yang akan diketahui dalam kisah lagenda ini.”
Riak wajah kanak-kanak yang penat itu berubah untuk seketika.
“Dewa sebenarnya wujud dan berdekatan dengan kita, sama ada di atas langit, alam sekitar ataupun di sebalik bintang-bintang di angkasa. Kita hanya perlu mencari pertolongan daripada mereka, supaya kita dirahmati dari segi hati dan segala perbuatan yang dilakukan. Sebagai contoh, suasana di atas laut, ianya begitu sejuk sehingga bebola mata kamu semua boleh membeku di dalam soketnya. Ia adalah kisah benar! Tetapi apabila para pelayar menggosok muka mereka dengan ‘blubber’ (sejenis lemak daripada haiwan mamalia laut seperti ikan paus) dan berfikir mengenai ‘Seal Sister’, nama sebenarnya yang telah dilupakan, nescaya mereka akan dilindungi daripada yang angin lautan yang begitu sejuk.
“Selainnya, seperti Volibear, tidak mahu kisah lagendanya dilupakan, dan masih berdiri kuat di dunia ini. Beliau mahukan pengorbanan dan memaksa ketaatan daripada pengikutnya, sama seperti Ursine…”
Mereka pernah mendengar kisah keji yang dilakukan oleh beruang tersebut. Ketakutan menyebabkan kanak-kanak tersebut duduk berdekatan dengan unggun api.
“Oh ya, kanak-kanak sekalian – kita akan bercerita lebih lanjut mengenai beruang ini, namun saya tak galakkan kamu semua tahu lebih lanjut mengenainya.”
Seperti nenek saya pernah cakap, jika kamu bersandar berdekatan dengan api, mereka adalah milik kamu.
“Sebaliknya, kisah ini adalah mengenai kumunculan dewa-dewa terawal…”
Pembentukan Wilayah Freljord
Lembah Freljord pada zaman moden. Champion di dalam gambar ini adalah Ashe.
Ornn merupakan anak sulung daripada beberapa orang adik beradiknya. Beliau membuat kemunculan di dunia, mahukan sesebuah pertarungan. Ia bukanlah tugas yang mudah. Pokok-pokok adalah lawan yang lemah, begitu senang untuk mematahkannya. Bongkah ais cair di tangan Ornn, yang kembali mengalir di lautan.
Ornn merupakan demi-god dan mempunyai kuasa yang begitu dahsyat. Kalau korang baca kisah selanjutnya di bawah ni, Ornn sebenarnya “bergusti” dengan alam semula jadi. Sambil-sambil “bergusti” itu beliau sebenarnya membentuk wilayah Freljord.
Dengan perasaan kecewa, beliau menumbuk pula sebuah gunung. Namun tiada apa-apa yang terjadi. Ornn berasa gembira dengan situasi ini, dan beliau mahu mencabar tanah tersebut dalam sebuah perlawanan.
Sambil Ornn berlawan dengan tanah tersebut, beliau sebenarnya telah membentuk lembah Freljord seperti yang kita ketahui kini. Beliau menanduk gunung-gunung di sekitar dan membuat lembah yang begitu dalam. Apabila beliau penat, Ornn mengucap terima kasih kepada tanah atas perlawanan yang hebat.
Tanah pula menjawab dengan membuka suatu lubang berapi, menunjukkan beliau hatinya. Ornn merasa bangga melihat lubang tersebut kerana ia sebenarnya merupakan pantulan diri beliau sendiri. Tanah tersebut mengiktiraf kehebatan Ornn, dan berkongsi sebuah rahsia kepada beliau dengan memberikan kekuatan api daripada zaman purba, kerana api adalah pengubah kepada segala-galanya.
Ornn melihat ke arah pemandangan di sekitar beliau, hasil daripada pertarungan yang lepas dan mengangguk setuju. Kuasa itu yang beliau mahukan. Selepas itu, Ornn mula menceburi diri dalam bidang pembuatan peralatan dan juga senjata.
***
Moyang saya mesti tengah tersenyum ketika ini, salji ringan mula jatuh dari langit. Serpihan salji yang lembut jatuh dekat kanak-kanak tersebut.
“Pernahkah kalian tahu sebenarnya Freljord dulu tiada salji?” saya bertanya kepada mereka. Kanak-kanak tersebut menjadi keliru. “Ia benar, kawasan kita paling sejuk di seluruh dunia, namun pada zaman kewujudan terawal Freljord, hanya wujudnya udara kering, dan tiada ribut petir…”
Akan bersambung dalam Bahagian Kedua…


5 Game Boomer Shooter Untuk Kembalikan Nostalgia

Apa benda ‘boomer shooter’ ni? Kalau korang nak tahu, boomer shooter bermaksud game shooter yang dihasilkan khas untuk nampak macam game-game shooter tahun 90-an. Tapi dengan sedikit twist masukkan elemen-elemen moden.
Budak-budak 90-an mesti familiar dengan game-game seperti Doom, Quake, Duke Nukem 3D dan Shadow Warrior. Jadi ni 5 game boomer shooter yang korang boleh main sekarang.
Ion Fury (PS4, Xbox One, PC, Nintendo Switch)
Dihasilkan oleh studio sama yang membawakan Duke Nukem 3D dan Shadow Warrior Classic. Ion Fury dibina menggunakan Build Engine yang telah diubah suai untuk boleh dimainkan di platform terkini.
Korang bermain sebagai Shelly “Bombshell” Harrison dalam menumpaskan kumpulan pengganas sibernetik di Neo DC. Dibekalkan dengan pistol revolver aimbot, shotgun pelancar grenad, submesingan peluru api dan banyak lagi senjata. Pasti korang tak nak biarkan musuh terlepas.
2. Dusk (PC dan Nintendo Switch)
Dihasilkan oleh David Szymanski dan diterbitkan oleh New Blood Interactive. Grafik Dusk mengambil inspirasi dari game Quake di mana karakter boleh berlari sepantas kilat dan lakukan lompatan bunny hopping.
Korang bermain sebagai protagonis tak bernama dalam memburu kumpulan kultis dari kawasan kampung sehingga ke kawasan industrial. Apa yang paling diingati oleh pemain Dusk adalah soundtrack yang dihasilkan oleh Andrew Hulshult, komposer sama yang pernah menghasilkan lagu untuk expansion Doom Eternal.
3. Prodeus (PS5, PS4, Xbox One, Xbox Series X/S, PC, Nintendo Switch)
Prodeus merupakan sebuah game indie FPS yang mana grafiknya mengambil inspirasi dari game Doom lama. Tapi visualnya lebih gore dan striking. Pergerakan yang pantas dan musuh yang tak bagi muka kat pemain menjadikan Prodeus sebuah game yang mencabar. Korang juga boleh upgrade senjata korang menjadi lebih berbahaya.
4. Project Warlock (PS4, Xbox One, PC, Nintendo Switch)
Project Warlock dihasilkan oleh Buckshot Software mempunyai grafik gabungan seperti Doom dan Wolfenstein 3D. Walaupun grafiknya lebih ke arah 2D style, namun gameplay-nya memperkenalkan sistem upgrade di mana korang bukan sahaja boleh upgrade senjata. Tapi juga perlu memilih pelbagai jenis magik yang boleh digunakan ke atas musuh.
5. Turbo Overkill (PS5, PS4, Xbox One, Xbox Series X/S, PC, Nintendo Switch)
Benda pertama yang korang akan ingat bila main Turbo Overkill adalah protagonisnya ada gergaji kat kaki robotiknya. Ya! Korang tak salah dengar dan boleh gunakannya dalam pertempuran. Korang boleh slide sepantas kilat dan biarkan gergaji makan apa saja dalam laluannya. Tak cukup dengan tu, korang ada pelancar roket kat tangan robotik pemain. Visualnya juga cukup menarik dengan tema futuristik dan cyberpunk.
Jadi apa pandangan korang tentang game-game boomer shooter ni? Dah bersedia nak naikkan adrenalin korang? Atau korang ada game-game boomer shooter yang dah pernah main? Boleh kongsi di ruangan komen. Jangan lupa like dan share. Adios!


E3 2016: Kembali Menjadi Assassin Supernatural Di Dalam Dishonored 2!

Trailer yang diumumkan adalah lebih panjang daripada trailer yang leak awal pagi tadi. Maka, semestinya ia lebih steampunk awesome!

https://www.youtube.com/watch?v=lNFtACeifcU
Teruskan adventure korang sebagai assassin supernatural di dalam episod berikutnya francais Dishonored!

Di dalam dunia penuh kuasa mistik dan kemajuan perindustrian, korang boleh memilih untuk bermain sebagai Empress Emily Kaldwin yang kehilangan keluarga dan darjat diraja The Isles, ataupun bermain sebagai Royal Protector Corvo Attano dan teruskan misi korang sebagai pelindung Emily Kaldwin, dan seterusnya mengembalikan takhta kepada pewaris kerabat diraja yang sebenar!

Gunakan gunakan stealth, bertumbuk-terajang atau kedua-duanya sekaligus di kota Karnaca. Gabungkan kebolehan kuasa, senjata dan gajet-gajet untuk menggerakkan mission korang yang berubah mengikut setiap pilihan yang korang lakukan.
Dishonored 2 akan diterbitkan di platform PlayStation 4, Xbox One dan PC pada 11 November 2016!


PlayStation Akan Lancarkan Beberapa Game “Meletup” Tahun Ini Selain God of War Ragnarok, Kata Pembangun Ini

PlayStation dikhabarkan akan melancarkan beberapa game “meletup” pada tahun ini, yang mana game-game yang beliau maksudkan itu bukanlah God of War, tetapi sesuautu yang “sama hebat”.
Ini menurut seorang juruanimasi di PlayStation Studioes Visual Arts, Robert Morrison di Twitter, lapor Okami.
Menurut Morisson lagi, game yang beliau terlibat secara langsung membangunkannya itu sudah beliau usahakan sekitar 3 hingga 5 tahun, namun buat masa ini beliau masih belum dibenarkan untuk berkongsi apa-apa mengenainya.

PlayStation Studios developer says Sony has some bangers coming this year."I'm not working on God of War Ragnarok but something equally cool."The Last of Us Remake or something else? 👀 pic.twitter.com/SDy6DXNl9p— Kami. (@Okami13_) April 17, 2022

Selepas melancarkan beberapa game utama seperti Gran Turismo 7 dan Horizon Forbidden West, jadual pelancaran game terbitan Sony nampaknya agak samar-samar untuk tahun ini.
Setakat ini, game mereka yang disahkan akan dilancarkan pada tahun ini hanyalah God of War Ragnarok, walau bagaimanapun sebarang butiran lanjut mengenainya masih belum dikongsikan, membuatkan ramai tidak akan terkejut sekiranya ia akan ditunda ke tahun hadapan.
Sama-sama kita nantikan bila agaknya Sony akan mendedahkan game-game yang “meletup” ini.


The Town of Light Akan Hadir Ke Xbox One Pada Bulan Depan, Rasai Pengalaman Penuh Emosi Dan Kegelapan

Mengikuti kemunculannya yang pertama di versi PC pada tahun lepas. Video game seram psikologikal “The Town of Light” telah diumumkan di Xbox One dan dijadualkan pada 6 Jun 2017. Ini menandakan debut-nya di konsol, pengeluaran semula ini akan hadir dengan kandungan pakej kandungan baru yang tidak terdapat dalam versi sebelumnya.

Video game seram psikologikal pandangan first-person ini membina pengalamannya berdasarkan tema persekitaran pesakit sebenar yang mengalami penyakit mental di sebuah lokasi sebenar hospital sakit jiwa di Tuscany, Itali ini akan meletakkan pemain di kaki seorang budak perempuan berumur 16 tahun bernama Renée yang menderita akibat daripada simptom penyakit mental.
Pemain mesti mencari jawapan dan persoalan-persoalan mengenai kisah silamnya sementara meneroka dan mendedahkan tempat-tempat di mana dia banyak meluangkan masa. Apa yang berlaku seterusnya adalah perjalanan yang penuh dengan emosi dan kegelapan yang merangkumi hiburan interaktif, jalan cerita yang menarik dan realiti yang sering kali mengaburi pemain.

Selain mengekalkan naratif asli, versi yang dipertingkatkan ini akan memberikan kepada pemain akses kepada beberapa kandungan baru. Penambahbaikan yang dilakukan adalah termasuk teka-teki baru, kandungan story-supporting baru, dialog dan grafik juga telah dipertingkatkan. Sedikit perubahan juga dilakukan pada antaramuka untuk pengguna konsol supaya ia dapat disesuaikan dengan controller.
Dengan harga USD19.99 (~RM86), The Town of Light akan boleh didapati di Xbox Store serentak bersama dengan keluaran versi fizikal. Pemilik yang sudah memiliki versi asal PC juga akan dapat akses masuk kepada penambahbaikan ini melalui kemaskini secara percuma.


Battlefield 1 CTE Kini Telah Dilancarkan Di PS4 Dan Xbox One – Ini Cara Untuk Korang Download

Kini kesemua platform yang ada Battlefield 1 boleh mendapatkan Community Test Environment (CTE).

CTE sebelum ini hanya dikeluarkan untuk platform PC. Kini, setelah sekian lama pemain konsol menunggu, ia telah dilancarkan untuk para pemain PS4 dan Xbox One.
Apa itu CTE? Bagi korang yang tidak tahu, CTE merupakan versi Battlefield 1 yang sedikit berbeza. Beberapa penambahbaikan dan fungsi terbaru seperti map, senjata dan lain-lain akan diberikan kepada pemain di versi ini untuk melakukan percubaan. Segala maklum balas boleh diberikan kepada DICE dan mereka akan lakukan apa yang patut sebelum pembaharuan yang telah dicuba itu dilancarkan di versi game sebenar.
Makna kata, pelbagai kandungan baru seperti map dalam DLC akan datang akan dapat pemain cuba lebih awal dalam versi ini.

Siapa yang dapat mencuba versi CTE ini? Mereka yang mempunyai game Battlefield 1 dan Premium Pass. Walau bagaimanapun, bukan semua pemain ini akan mendapat akses kepada CTE. DICE akan memilih beberapa pemain sahaja.
Bagaimana untuk dapatkan CTE? Korang pergi ke menu utama Battlefield 1, pergi ke tab “More” dan dari situ korang akan dapat lihat “Community Test Environment”. Daftar nama korang dapat tunggu sekiranya korang terpilih. Jika terpilih, kemaskini CTE akan dilakukan secara automatik ke dalam game korang.
JomBaca: Siri Battlefield Seterusnya Akan Dikeluarkan Pada Tahun 2018, Kata EA